qundao/data-zh-poetry huggingface dataset:
题尹铨部兰陔别业·其二
作者：屈大均
朝代：清
体裁：五言律诗

夜半罗浮日，高高上泬寥。光含沧海气，声振大江潮。帘捲诸峰入，楼开百谷朝。虎门看咫尺，帆影满青霄。
题山阴祁五祁六藏书楼
作者：屈大均
朝代：清
体裁：古风

夙闻治水经，银泥封绿字。龙威丈人招我游，林屋洞中探玉笥。白云瀰瀰洞庭波，七十名峰奈乐何。长风吹我至禹穴，猿啼虎啸依藤萝。秦皇碑爱虫文古，夏后书愁鸟迹多。平生窃慕柱下史，列国宝书求未已。开君家书万卷馀，欲向琅函作蠹鱼。志在春秋希鲁叟，才堪辞赋薄相如。迩来颇究太公符，每恨荆轲剑术疏。筑坛天目步珠斗，一龙一蛇左右趋。闻君藏得鍊剑图，时时风雷起座隅。慷慨肯授英雄无，鉴湖之水多芙蕖，日捲珠帘楼上居。天下战争犹未已，请君亦读孙吴书。
题席允叔册子
作者：屈大均
朝代：清
体裁：七言绝句

三闾苗裔有诗篇，哀怨千秋莫与传。行尽江南与江北，知音人在竹林边。
题席允叔山房
作者：屈大均
朝代：清

君家多洞壑，瀑水复淙淙。更欲黄山上，移来石笋矼。藤萝牵上客，苔藓入幽窗。况有诗篇好，风流映大江。作者今谁好，知音世所希。君从风雅客，每得性情微。明月同高咏，梅花一布衣。流连当水石，不忍送将归。
题席允叔山房·其一
作者：屈大均
朝代：清
体裁：五言律诗

君家多洞壑，瀑水复淙淙。更欲黄山上，移来石笋矼。藤萝牵上客，苔藓入幽窗。况有诗篇好，风流映大江。
题席允叔山房·其二
作者：屈大均
朝代：清
体裁：五言律诗

作者今谁好，知音世所希。君从风雅客，每得性情微。明月同高咏，梅花一布衣。流连当水石，不忍送将归。
题张丈香隐园
作者：屈大均
朝代：清
体裁：五言律诗

炎海多香物，无如荔子香。丈人亲种者，可有素馨囊。花酿三春酒，溪流几处觞。明年过夏至，待我读书床。
题张二丈山房
作者：屈大均
朝代：清
体裁：五言律诗

窗户掩云烟，山翁春正眠。琼琼筝手好，燕燕画心玄。呼鸟掌中食，留僧花里禅。几人能白发，珍重采芝篇。
题张子册
作者：屈大均
朝代：清

五男未得如陶令，二女犹能似左思。羡尔惠芳兼织素，珠娘自可当珠儿。五年孔雀成金翠，三载夭桃已作花。少小谁能题柳絮，可怜娇女在君家。九岁解持甄后笔，十三能读谢公书。怀中玉映尤娇小，异日张玄妹不如。不必啾啾将九雏，只须皎皎吐双珠。明年老蚌君能似，孩笑还多膝下娱。
题张子册·其一
作者：屈大均
朝代：清
体裁：七言绝句

五男未得如陶令，二女犹能似左思。羡尔惠芳兼织素，珠娘自可当珠儿。
题张子册·其三
作者：屈大均
朝代：清
体裁：七言绝句

九岁解持甄后笔，十三能读谢公书。怀中玉映尤娇小，异日张玄妹不如。
题张子册·其二
作者：屈大均
朝代：清
体裁：七言绝句

五年孔雀成金翠，三载夭桃已作花。少小谁能题柳絮，可怜娇女在君家。
题张子册·其四
作者：屈大均
朝代：清
体裁：七言绝句

不必啾啾将九雏，只须皎皎吐双珠。明年老蚌君能似，孩笑还多膝下娱。
题张氏石鳞山房
作者：屈大均
朝代：清

泷东好岩壑，片石亦嵯峨。树树穿云窦，峰峰拂水波。落花閒处满，啼鸟静中多。君有茆茨在，栖閒奈乐何。四壁苍苔满，晴馀瀑布痕。玲珑多洞穴，缭绕尽林园。谷口云霞塞，人家彩翠屯。九星岩咫尺，城外有啼猿。壁峻全如削，峰斜半欲飞。云根争络石，玉乳乱沾衣。处处梅花覆，村村古木围。鹿门妻子在，来此借渔矶。
题张氏石鳞山房·其一
作者：屈大均
朝代：清
体裁：五言律诗

泷东好岩壑，片石亦嵯峨。树树穿云窦，峰峰拂水波。落花閒处满，啼鸟静中多。君有茆茨在，栖閒奈乐何。
题张氏石鳞山房·其三
作者：屈大均
朝代：清
体裁：五言律诗

壁峻全如削，峰斜半欲飞。云根争络石，玉乳乱沾衣。处处梅花覆，村村古木围。鹿门妻子在，来此借渔矶。
题张氏石鳞山房·其二
作者：屈大均
朝代：清
体裁：五言律诗

四壁苍苔满，晴馀瀑布痕。玲珑多洞穴，缭绕尽林园。谷口云霞塞，人家彩翠屯。九星岩咫尺，城外有啼猿。
题张璩子罗浮山下书舍
作者：屈大均
朝代：清
体裁：七言绝句

何来蝴蝶车轮大，知是罗浮小凤凰。更有仙禽皆五色，仙人为尔爱文章。
题徐太史枫江渔父图
作者：屈大均
朝代：清

羡尔吴江客，鲈香满水云。如何白鸥好，忽别太湖群。明月此何夕，秋光曾在君。萧萧枫正落，一叶梦中闻。梦里一峰青，依稀西洞庭。平生爱林屋，未得隐秋屏。白鹭自高下，梅花相杳冥。君家在何处，招手且虹亭。
题徐太史枫江渔父图·其一
作者：屈大均
朝代：清
体裁：五言律诗

羡尔吴江客，鲈香满水云。如何白鸥好，忽别太湖群。明月此何夕，秋光曾在君。萧萧枫正落，一叶梦中闻。
题徐太史枫江渔父图·其二
作者：屈大均
朝代：清
体裁：五言律诗

梦里一峰青，依稀西洞庭。平生爱林屋，未得隐秋屏。白鹭自高下，梅花相杳冥。君家在何处，招手且虹亭。
题怒吴楼
作者：屈大均
朝代：清

一片吞吴气，风涛共不平。天门高庙貌，江左畏神明。正统还先主，偏安亦汉京。仲谋真国贼，遗恨是连营。绝代髯超逸，名高季汉书。千秋犹讨贼，百战未宁居。豚犬魂安在，蛟龙气有馀。东吴尤可怒，乘势窃皇舆。辛苦兴王业，春秋义最深。三分先帝泪，六出武侯心。汉月光犹昨，江涛怒至今。楼高横采石，战气日阴森。
题怒吴楼·其一
作者：屈大均
朝代：清
体裁：五言律诗

一片吞吴气，风涛共不平。天门高庙貌，江左畏神明。正统还先主，偏安亦汉京。仲谋真国贼，遗恨是连营。
题怒吴楼·其三
作者：屈大均
朝代：清
体裁：五言律诗

辛苦兴王业，春秋义最深。三分先帝泪，六出武侯心。汉月光犹昨，江涛怒至今。楼高横采石，战气日阴森。
题怒吴楼·其二
作者：屈大均
朝代：清
体裁：五言律诗

绝代髯超逸，名高季汉书。千秋犹讨贼，百战未宁居。豚犬魂安在，蛟龙气有馀。东吴尤可怒，乘势窃皇舆。
题惠阳叶氏园
作者：屈大均
朝代：清

江山战后日萧条，壮士闻笳惨不骄。兄弟登高犹九日，君臣失路已三朝。门外双湖水合流，丰湖春似鳄湖秋。有时象岭烟霞散，隐隐空中二石楼。湖心亭子更风凉，山雨飞来若散霜。莲叶莲花争出水，不愁无处宿鸳鸯。九月银鱼出水长，银鱼风起水泱泱。银瓶汲取姚坑水，来煮银鱼香复香。可惜江山今已非，先臣功业在金微。汉家祗有天山月，来照樽前旧锦衣。
题惠阳叶氏园·其一
作者：屈大均
朝代：清
体裁：七言绝句

江山战后日萧条，壮士闻笳惨不骄。兄弟登高犹九日，君臣失路已三朝。
题惠阳叶氏园·其三
作者：屈大均
朝代：清
体裁：七言绝句

湖心亭子更风凉，山雨飞来若散霜。莲叶莲花争出水，不愁无处宿鸳鸯。
题惠阳叶氏园·其二
作者：屈大均
朝代：清
体裁：七言绝句

门外双湖水合流，丰湖春似鳄湖秋。有时象岭烟霞散，隐隐空中二石楼。
题惠阳叶氏园·其五
作者：屈大均
朝代：清
体裁：七言绝句

可惜江山今已非，先臣功业在金微。汉家祗有天山月，来照樽前旧锦衣。
题惠阳叶氏园·其四
作者：屈大均
朝代：清
体裁：七言绝句

九月银鱼出水长，银鱼风起水泱泱。银瓶汲取姚坑水，来煮银鱼香复香。
题慈云阁
作者：屈大均
朝代：清
体裁：五言律诗

片片罗浮影，穿窗不是云。老人窥咫尺，玉女隔氤氲。苍翠天衣湿，兰荪梵阁熏。丹丘双白水，知向定中闻。
题戴务旃水田图
作者：屈大均
朝代：清
体裁：五言律诗

与君沮溺心，农事怀江阴。昨梦水田鹭，飞过青竹林。朝来作图画，春色东皋深。安得耦耕去，还为桑者吟。
题扁舟图
作者：屈大均
朝代：清
体裁：七言绝句

孤帆一片没浮云，可惜舟中只有君。相送夷光五湖去，风流谁似白鸥群。
题招屈亭
作者：屈大均
朝代：清
体裁：五言律诗

楚人端午日，招屈向湘沅。河伯空交手，巫阳不予魂。蛟龙侵水屋，风雨蔽天门。掩泣纷歌舞，思君不可谖。
题摄山亭子
作者：屈大均
朝代：清
体裁：五言绝句

石多泉仄出，花密鸟斜飞。坐爱莓苔好，青青欲上衣。
题望京楼
作者：屈大均
朝代：清
体裁：七言绝句

心逐春光万里流，回风吹堕望京楼。江南尽是相思树，和雨和烟系紫骝。
题朱君望云图
作者：屈大均
朝代：清
体裁：七言绝句

春鸟催归处处闻，乡心画出翠氤氲。江南山色无多少，总向邗沟作白云。
题朱太史小长芦图
作者：屈大均
朝代：清
体裁：五言绝句

烟水小长芦，微茫子大夫。不知垂钓罢，亦复著书无。
题朱朗诣遗集
作者：屈大均
朝代：清

匹夫能慕义，咫尺亦贤豪。天地存沟壑，风尘惜羽毛。家临梅福市，门对伍胥涛。哀怨平生曲，行将续楚骚。千金破家产，四世受朝恩。草野羞亡命，沙场誓丧元。悲歌留乐府，歧路失王孙。阴雨空山夕，期君入梦魂。
题朱朗诣遗集·其一
作者：屈大均
朝代：清
体裁：五言律诗

匹夫能慕义，咫尺亦贤豪。天地存沟壑，风尘惜羽毛。家临梅福市，门对伍胥涛。哀怨平生曲，行将续楚骚。
题朱朗诣遗集·其二
作者：屈大均
朝代：清
体裁：五言律诗

千金破家产，四世受朝恩。草野羞亡命，沙场誓丧元。悲歌留乐府，歧路失王孙。阴雨空山夕，期君入梦魂。
题李咸若哺园
作者：屈大均
朝代：清

签蟹新肥煮酒香，旅人初在泰州尝。知君家有茅容母，更买鲈鱼奉一觞。一路车篷夹岸多，一重官柳一重河。天寒不惜牵舟苦，为有君园在薜萝。
题李咸若哺园·其一
作者：屈大均
朝代：清
体裁：七言绝句

签蟹新肥煮酒香，旅人初在泰州尝。知君家有茅容母，更买鲈鱼奉一觞。
题李咸若哺园·其二
作者：屈大均
朝代：清
体裁：七言绝句

一路车篷夹岸多，一重官柳一重河。天寒不惜牵舟苦，为有君园在薜萝。
题李子弄瀑采兰图
作者：屈大均
朝代：清
体裁：五言律诗

君边一瀑布，喷薄出云烟。若非三叠水，定是九屏泉。复有丛兰好，长含清露妍。无心似秋色，空外莫能传。
题李生画册
作者：屈大均
朝代：清
体裁：七言律诗

嗟君何事爱罗浮，岂为梅花满石楼。天下正无山水地，仙人应念帝王州。三湘画出烟林晓，五岳图成紫翠秋。无恨南朝宫殿影，不随江水共东流。
题李箕山画
作者：屈大均
朝代：清
体裁：五言律诗

汝画匡庐好，峰峰紫翠流。长疑三叠水，飞虬九屏秋。天与高人妙，神从太素求。烟云挥洒去，诗卷总丹丘。
题李韶州种竹图
作者：屈大均
朝代：清
体裁：古风

韶阳几载行无事，九郡如公真卓异。手种筼筜翠映空，鸾凰欲为神君至。琅玕截取作清箫，吹出元音满紫霄。冉冉重华仙驭降，纷纷韶石彩云朝。九成台畔行春早，甘雨随车禾麦好。孝慈更使竹多孙，六县讴歌慰尊老。朱轓露冕下佗城，贵倨应深捉吐情。有道岂须姝子告，多文犹恐使君轻。
题束江亭
作者：屈大均
朝代：清
体裁：七言律诗

羚羊峡口万峰屯，矗矗山亭势并尊。鸟道平来宜百丈，牂江砥去亦三门。泉声处处如啼鸟，竹影枝枝有坠猿。古寺无人长寂历，石头清坐欲忘言。
题林氏画册
作者：屈大均
朝代：清

边鸾雀子赵昌花，一点丹青尽物华。更有滕王蝴蝶好，采春纷向写生家。花总如生白不知，黄筌神妙让徐熙。绝怜点染惟丹粉，没骨图成多折枝。轻轻研吮即成春，物态氤氲总逼真。落墨图成徐渲染，胜他晕淡少风神。折枝一抹态横斜，随意纤秾乱点花。更取陈常飞白笔，参差树石写昌华。徐家花竹与禽鱼，士女江南尽不如。野逸绝胜黄富贵，曲眉丰脸六朝馀。
题林氏画册·其一
作者：屈大均
朝代：清
体裁：七言绝句

边鸾雀子赵昌花，一点丹青尽物华。更有滕王蝴蝶好，采春纷向写生家。
题林氏画册·其三
作者：屈大均
朝代：清
体裁：七言绝句

轻轻研吮即成春，物态氤氲总逼真。落墨图成徐渲染，胜他晕淡少风神。
题林氏画册·其二
作者：屈大均
朝代：清
体裁：七言绝句

花总如生白不知，黄筌神妙让徐熙。绝怜点染惟丹粉，没骨图成多折枝。
题林氏画册·其五
作者：屈大均
朝代：清
体裁：七言绝句

徐家花竹与禽鱼，士女江南尽不如。野逸绝胜黄富贵，曲眉丰脸六朝馀。
题林氏画册·其四
作者：屈大均
朝代：清
体裁：七言绝句

折枝一抹态横斜，随意纤秾乱点花。更取陈常飞白笔，参差树石写昌华。
题某禅师空生阁
作者：屈大均
朝代：清

黄岩瀑布甲庐山，岩上空生阁一间。茅厚不愁冰雪压，围炉相对一冬閒。鹤鸣双剑两峰开，争倒晴川布水台。马尾谷帘那得似，因君挥麈故飞来。
题某禅师空生阁·其一
作者：屈大均
朝代：清
体裁：七言绝句

黄岩瀑布甲庐山，岩上空生阁一间。茅厚不愁冰雪压，围炉相对一冬閒。
题某禅师空生阁·其二
作者：屈大均
朝代：清
体裁：七言绝句

鹤鸣双剑两峰开，争倒晴川布水台。马尾谷帘那得似，因君挥麈故飞来。
题桃画
作者：屈大均
朝代：清
体裁：古风

父年九十二，松翠多霜姿。女年七十一，萱荣含丹晖。父乃为女寿，濡笔何淋漓。画出绥山桃，红灼如花时。葳蕤带绿叶，硕大垂青枝。五桃象五孙，大小光离离。王母此奇果，玉盘盛参差。昔与汉武帝，食之享期颐。父今亦方朔，持以与女儿。女为人尊母，福履无穷期。康健富筋力，玉杖尚未持。行李已大耋，厥翁方秀眉。作使萼绿女，奉觞亦不迟。闺庭日为乐，和气何雍熙。嘉庆留此图，令人生孝慈。
题梅村集
作者：屈大均
朝代：清
体裁：五言律诗

七字初唐好，司成变化中。自兼长庆体，先赋永和宫。事补先朝史，声高列国风。遗音在流水，洄溯意无穷。
题江丈小影
作者：屈大均
朝代：清
体裁：七言绝句

高柳垂垂拂晓空，愁心多半与天风。羲皇以上何曾没，总在先生梦寐中。
题沈君小影
作者：屈大均
朝代：清
体裁：七言绝句

形影陶公此亦真，羲皇以上更无人。科头不见三千丈，欲为君如漉酒巾。
题洪先辈庐居册
作者：屈大均
朝代：清
体裁：五言律诗

皎皎白华躬，庐居洞壑中。泪枯何代柏，声乱一林风。紫极心长贯，黄泉梦故通。寄声乌鸟道，移孝事无穷。
题海宁女子李因画鹰
作者：屈大均
朝代：清
体裁：五言律诗

谁家纤手好，写出角鹰真。侧目无馀鸟，愁胡绝似人。奇毛横朔漠，杀气动秋旻。不道鲜飙起，飞飏出墨神。
题灵山寺
作者：屈大均
朝代：清

峡从山寺入，江向水亭开。石气含云湿，松声捲瀑来。新泉微出草，细雪暗藏苔。咫尺灵羊路，停舟为折梅。松枝人不折，一一鹤巢成。山翠一天湿，江声两岸平。无多芳草路，不畏鹧鸪声。心逐霜钟去，迢迢雁翅城。
题灵山寺·其一
作者：屈大均
朝代：清
体裁：五言律诗

峡从山寺入，江向水亭开。石气含云湿，松声捲瀑来。新泉微出草，细雪暗藏苔。咫尺灵羊路，停舟为折梅。
题灵山寺·其二
作者：屈大均
朝代：清
体裁：五言律诗

松枝人不折，一一鹤巢成。山翠一天湿，江声两岸平。无多芳草路，不畏鹧鸪声。心逐霜钟去，迢迢雁翅城。
题烟波垂钓图
作者：屈大均
朝代：清
体裁：七言绝句

鸳鸯湖水连长水，渔父而今有一人。白白鲈鱼人不识，芦花多处日相亲。
题王丈华阴书阁
作者：屈大均
朝代：清
体裁：古风

太素有元精，凝为三芙蓉。美人日揽撷，彩翠餐无穷。白发临玉颜，岂敢从飞蓬。道德为膏沐，光彩开童蒙。人伦垂胜业，含垢悲予躬。老聃效夷言，大禹裸而东。昊天徒嗟嗟，委蛇吾安终。
题王三丈手蓉阁
作者：屈大均
朝代：清
体裁：五言绝句

清啸复鸣弦，楼开太华边。风吹玉女影，朝夕在窗前。
题王子省斋
作者：屈大均
朝代：清
体裁：古风

鹊鸰何友悌，飞鸣不相离。王雎声相求，贞洁慎所妃。君家多弟昆，金玉交光辉。精神见山川，令我乐忘归。君爱我离骚，洋洋风雅遗。圣贤贵发愤，哀乐为人师。尔躬日三省，经术是凭依。彷佛见先王，忘言在隐微。
题王山史独鹤亭
作者：屈大均
朝代：清
体裁：古风

仙人骐骥是胎禽，千岁丹砂入顶深。闻尔浮丘能相鹤，孤飞忽至华山阴。华山三峰削青天，白帝金精育大贤。黄河万里入胸臆，文章一泻如云烟。我本罗浮五色鸟，化为仙人出炎峤。狂歌不逐衰凤游，高举时蒙斥鴳诮。闻君好鹤鹤亭居，九皋清泪为君娱。携持杯杓来相就，骖驾烟霞遂共驱。共驱直向华山巅，鹤兮起舞何翩翩。衣裳皎若玉井莲，何殊玉女临樽前。
题王给谏乌丝红袖图
作者：屈大均
朝代：清

芙蓉无数水中开，化作鸳鸯七十来。争爱夕郎辞赋好，持笺一一向琴台。太华仙人鲁女生，三千玉女不知名。何如少华黄门客，解和诗篇有丽英。西从西岳至罗浮，诗满天边二石楼。五色仙禽多狡狯，麻姑教向使君求。斑骓携得素馨花，陆贾风流映汉家。一片罗阳歌舞石，看君飞满笔端霞。
题王给谏乌丝红袖图·其一
作者：屈大均
朝代：清
体裁：七言绝句

芙蓉无数水中开，化作鸳鸯七十来。争爱夕郎辞赋好，持笺一一向琴台。
题王给谏乌丝红袖图·其三
作者：屈大均
朝代：清
体裁：七言绝句

西从西岳至罗浮，诗满天边二石楼。五色仙禽多狡狯，麻姑教向使君求。
题王给谏乌丝红袖图·其二
作者：屈大均
朝代：清
体裁：七言绝句

太华仙人鲁女生，三千玉女不知名。何如少华黄门客，解和诗篇有丽英。
题王给谏乌丝红袖图·其四
作者：屈大均
朝代：清
体裁：七言绝句

斑骓携得素馨花，陆贾风流映汉家。一片罗阳歌舞石，看君飞满笔端霞。
题申苕青画
作者：屈大均
朝代：清
体裁：古风

黄鹄在天地，一举知圆方。游仙未解忧，时时思故乡。志士贵成仁，松乔非我良。众人树苦桃，君兰实不成。众人重鱼目，君珠黯无光。游艺为丹青，山川日徬徨。晻霭如鬼神，云霞出中肠。离忧翳萝木，阳谷不垂光。麇麚方慕类，与子聊低昂。
题电白热水山
作者：屈大均
朝代：清

我向擎雷去，频经热水来。峰峰萝薜满，面面瀑泉开。花里多猿饮，林间有雉媒。斜阳在西崦，系马尚迟回。珠涌寒泉里，潺湲触石分。寒融千嶂雪，暖结一溪云。十里丹砂气，三时沉水薰。神灵嗟此水，世上少人闻。四出青峰下，褰裳未敢前。纯阳成玉液，真火在寒泉。不断炎霞郁，时流落蕊鲜。晚风吹不冷，堪拂石床眠。南国多炎德，吾生服饵高。荔支皆火实，汤液即金膏。自此蠲忧疾，兼之长羽毛。太阳流烈气，嘘吸未为劳。
题电白热水山·其一
作者：屈大均
朝代：清
体裁：五言律诗

我向擎雷去，频经热水来。峰峰萝薜满，面面瀑泉开。花里多猿饮，林间有雉媒。斜阳在西崦，系马尚迟回。
题电白热水山·其三
作者：屈大均
朝代：清
体裁：五言律诗

四出青峰下，褰裳未敢前。纯阳成玉液，真火在寒泉。不断炎霞郁，时流落蕊鲜。晚风吹不冷，堪拂石床眠。
题电白热水山·其二
作者：屈大均
朝代：清
体裁：五言律诗

珠涌寒泉里，潺湲触石分。寒融千嶂雪，暖结一溪云。十里丹砂气，三时沉水薰。神灵嗟此水，世上少人闻。
题电白热水山·其四
作者：屈大均
朝代：清
体裁：五言律诗

南国多炎德，吾生服饵高。荔支皆火实，汤液即金膏。自此蠲忧疾，兼之长羽毛。太阳流烈气，嘘吸未为劳。
题画
作者：屈大均
朝代：清

半挂峰端作数折，人言绝胜谷帘泉。盘旋欲下不即下，似欲天风吹作烟。瀑花枫叶两争飞，红白随风入翠微。正熟蒲桃猿引子，未残明月客忘归。
题画
作者：屈大均
朝代：清
体裁：五言绝句

古木不成林，风含太古心。不须枝与叶，自可作悲吟。
题画
作者：屈大均
朝代：清
体裁：五言律诗

古木最多处，茆茨知甚凉。秋蝉定无数，声似碧溪长。未叶山已绿，无花野亦香。如何图画里，有此白云乡。
题画
作者：屈大均
朝代：清

松树横斜似酒龙，不须奇石已成峰。朝来墨气淋漓甚，写出秦时烟雨容。玉井移将入画图，芙蓉十丈世间无。三花直与三峰似，开向仙人白玉壶。
题画
作者：屈大均
朝代：清
体裁：五言绝句

石上一仙夫，箱中五岳图。不知张孺子，识得老人无。
题画
作者：屈大均
朝代：清
体裁：七言绝句

老树横斜似酒龙，扶持须倩木芙蓉。凭君更泼兰香墨，多写含霜三醉容。
题画·其一
作者：屈大均
朝代：清
体裁：七言绝句

半挂峰端作数折，人言绝胜谷帘泉。盘旋欲下不即下，似欲天风吹作烟。
题画·其一
作者：屈大均
朝代：清
体裁：七言绝句

松树横斜似酒龙，不须奇石已成峰。朝来墨气淋漓甚，写出秦时烟雨容。
题画·其二
作者：屈大均
朝代：清
体裁：七言绝句

瀑花枫叶两争飞，红白随风入翠微。正熟蒲桃猿引子，未残明月客忘归。
题画·其二
作者：屈大均
朝代：清
体裁：七言绝句

玉井移将入画图，芙蓉十丈世间无。三花直与三峰似，开向仙人白玉壶。
题画兰册
作者：屈大均
朝代：清

兰为香祖少人知，花叶多因风露滋。沅澧已无芳草地，青青惟向画中垂。罗浮夜半欲开时，多谢微风不肯吹。香隔山来归绢素，祗应骚客梦魂知。平生作画恨无师，花鸟而今学已迟。欲作道人兰弟子，潇烟湘雨写枝枝。
题画兰册·其一
作者：屈大均
朝代：清
体裁：七言绝句

兰为香祖少人知，花叶多因风露滋。沅澧已无芳草地，青青惟向画中垂。
题画兰册·其三
作者：屈大均
朝代：清
体裁：七言绝句

平生作画恨无师，花鸟而今学已迟。欲作道人兰弟子，潇烟湘雨写枝枝。
题画兰册·其二
作者：屈大均
朝代：清
体裁：七言绝句

罗浮夜半欲开时，多谢微风不肯吹。香隔山来归绢素，祗应骚客梦魂知。
题画梅赠同庚刘叟
作者：屈大均
朝代：清
体裁：七言绝句

仙种分从太古天，岁寒松树与同年。白头不管如冰雪，自有春光绝代妍。
题画石
作者：屈大均
朝代：清
体裁：五言绝句

黄山携一笋，画出似奇峰。怪石平生好，于兹得次宗。
题画竹卷
作者：屈大均
朝代：清
体裁：七言绝句

谁写枝枝竹影长，墨花飞处即潇湘。琅玕不必栽千亩，自有清阴满石床。
题画红梅
作者：屈大均
朝代：清
体裁：七言绝句

姑射仙人处子同，玉颜偏爱老来红。微酡绝与红梅似，雪染胭脂两颊中。
题白塘下刘氏园
作者：屈大均
朝代：清

督人池馆好，门外即扶胥。尽日惟烟水，无人只老渔。蟹多霜降后，鱼上水生初。风过河豚市，吹腥满里闾。罢钓归来处，榕边系小舠。龙过云气乱，鱼上海声高。水屋栖能稳，渔书著未劳。晨昏知水节，多物伴香醪。风俗河鲀重，秋来味更和。大罾渔父少，生钓野人多。白露家家酒，咸潮处处禾。扁舟乘蟹浪，向暮海门过。
题白塘下刘氏园·其一
作者：屈大均
朝代：清
体裁：五言律诗

督人池馆好，门外即扶胥。尽日惟烟水，无人只老渔。蟹多霜降后，鱼上水生初。风过河豚市，吹腥满里闾。
题白塘下刘氏园·其三
作者：屈大均
朝代：清
体裁：五言律诗

风俗河鲀重，秋来味更和。大罾渔父少，生钓野人多。白露家家酒，咸潮处处禾。扁舟乘蟹浪，向暮海门过。
题白塘下刘氏园·其二
作者：屈大均
朝代：清
体裁：五言律诗

罢钓归来处，榕边系小舠。龙过云气乱，鱼上海声高。水屋栖能稳，渔书著未劳。晨昏知水节，多物伴香醪。
题白鹤峰苏文忠公祠赠用公
作者：屈大均
朝代：清

江山故宅一丹丘，手泽萧森古木秋。放逐若非同澧浦，文章争得老罗浮。虹桥已为灵妃作，玉带还因老宿留。香火有君禅寂在，不愁无地挹风流。袈裟身似岁寒松，白首栖閒祗鹤峰。蝉已无心长不食，龙犹有角更多聪。槎江水抱城阴曲，象岭云含塔影重。掌故先朝还记否，兼旬相对喜从容。咫尺糟丘即洞天，狂歌一一总通禅。无生不使神仙得，却老休将服食传。双岳乍分空雨外，二江长合乱云边。城西更有丰湖好，旧住芙荷四十年。
题白鹤峰苏文忠公祠赠用公·其一
作者：屈大均
朝代：清
体裁：七言律诗

江山故宅一丹丘，手泽萧森古木秋。放逐若非同澧浦，文章争得老罗浮。虹桥已为灵妃作，玉带还因老宿留。香火有君禅寂在，不愁无地挹风流。
题白鹤峰苏文忠公祠赠用公·其三
作者：屈大均
朝代：清
体裁：七言律诗

咫尺糟丘即洞天，狂歌一一总通禅。无生不使神仙得，却老休将服食传。双岳乍分空雨外，二江长合乱云边。城西更有丰湖好，旧住芙荷四十年。
题白鹤峰苏文忠公祠赠用公·其二
作者：屈大均
朝代：清
体裁：七言律诗

袈裟身似岁寒松，白首栖閒祗鹤峰。蝉已无心长不食，龙犹有角更多聪。槎江水抱城阴曲，象岭云含塔影重。掌故先朝还记否，兼旬相对喜从容。
题真公坐石小影
作者：屈大均
朝代：清
体裁：五言律诗

似兹盘石好，何不昼眠来。岂为白云冷，兼之多古苔。坐当孤月上，心与一花开。谁与共禅寂，清猿夜夜哀。
题箕山石上
作者：屈大均
朝代：清
体裁：五言绝句

巢许非吾志，林泉偶自閒。如逢尧舜禅，岂肯入箕山。
题绵羊图
作者：屈大均
朝代：清
体裁：七言绝句

平沙漠漠草如茵，只见绵羊不见人。北海不知羝乳否，白头苏武欲归秦。
题翁子东洞庭山馆
作者：屈大均
朝代：清
体裁：五言律诗

东西两洞庭，吾爱莫釐青。往日鸱夷子，回舟此翠屏。君今胥母住，门对太湖扃。旦夕怀仙意，长歌入杳冥。
题胡君浣花图
作者：屈大均
朝代：清
体裁：七言绝句

松身伛偻文人同，怪石还如一老公。手把素书人尚少，未应频作浣花翁。
题英上墨竹
作者：屈大均
朝代：清
体裁：七言绝句

疏放枝枝意有馀，纵横下笔似颠书。风吹舞影生绡落，无数筼筜势不如。
题蒋玉渊驭鹿图
作者：屈大均
朝代：清
体裁：古风

仙人有骐骥，白鹿与胎禽。君与鸣麑者，依依松树阴。无人共甘草，有道即长林。何物为王霸，雌雄且自深。
题蒲涧帘泉宴坐图为朱君
作者：屈大均
朝代：清

嗟尔掇瑶草，菖蒲花正催。言寻赤玉舄，遂上鹤舒台。烟雾迷秦帝，岩泉接道开。少君吾得否，欲入画图来。谁识尧时韭，长生一紫茸。三花飞瀑溅，九节暮烟重。一日辞东海，三朝戏祖龙。神仙君已得，冰雪看秋容。闻道漳河日，君为佐郡贤。赋裁铜雀下，杯引玉鱼边。未老身难隐，成童道已传。千金方不少，内外葛洪篇。羽化英雄事，吾生未寂寥。无花非药饵，有酒即松乔。汝逐安期去，能将蒯彻招。朱明深洞口，末隔水帘遥。
题蒲涧帘泉宴坐图为朱君·其一
作者：屈大均
朝代：清
体裁：五言律诗

嗟尔掇瑶草，菖蒲花正催。言寻赤玉舄，遂上鹤舒台。烟雾迷秦帝，岩泉接道开。少君吾得否，欲入画图来。
题蒲涧帘泉宴坐图为朱君·其三
作者：屈大均
朝代：清
体裁：五言律诗

闻道漳河日，君为佐郡贤。赋裁铜雀下，杯引玉鱼边。未老身难隐，成童道已传。千金方不少，内外葛洪篇。
题蒲涧帘泉宴坐图为朱君·其二
作者：屈大均
朝代：清
体裁：五言律诗

谁识尧时韭，长生一紫茸。三花飞瀑溅，九节暮烟重。一日辞东海，三朝戏祖龙。神仙君已得，冰雪看秋容。
题蒲涧帘泉宴坐图为朱君·其四
作者：屈大均
朝代：清
体裁：五言律诗

羽化英雄事，吾生未寂寥。无花非药饵，有酒即松乔。汝逐安期去，能将蒯彻招。朱明深洞口，末隔水帘遥。
题蓝丈还童图
作者：屈大均
朝代：清
体裁：七言律诗

八十先朝侍从臣，龙眠书画总无伦。人间文献惟高士，天上神仙似美人。玉玺未沉东海月，芝华长映霸陵春。贤郎不坠风流绪，相见江东爱葛巾。
题蔡五秣陵春兴诗草
作者：屈大均
朝代：清
体裁：五言律诗

羡尔乌衣客，才华冠一城。莺花当上巳，桑梓是留京。地与青溪近，风吹白袷轻。新诗师谢眺，鳷鹊月同清。
题袁彊名画
作者：屈大均
朝代：清

墨气空濛化水烟，春光犹湿半晴天。生机笔下知多少，流出真如石上泉。瀑水长悬纸上声，松烟浮动日微明。疏帘欲捲愁风雨，独拥春寒寐不成。
题袁彊名画·其一
作者：屈大均
朝代：清
体裁：七言绝句

墨气空濛化水烟，春光犹湿半晴天。生机笔下知多少，流出真如石上泉。
题袁彊名画·其二
作者：屈大均
朝代：清
体裁：七言绝句

瀑水长悬纸上声，松烟浮动日微明。疏帘欲捲愁风雨，独拥春寒寐不成。
题西子祠
作者：屈大均
朝代：清
体裁：古风

苧萝村中祠西子，苍梧城外祠绿珠。湔裙一派美施水，得似双角井泉无。子胥鸱夷浮江水，夷光乃亦浮五湖。亡吴之罪亦足蔽，与诛妲己皆良图。可惜吴亡不自死，下同紫玉在黄垆。夫差得尔一相殉，魂魄至今娱姑苏。
题西宁张邑侯山响亭
作者：屈大均
朝代：清

官舍苍苍万叠山，琴声半落瀑泉间。春风只自弦中出，吹得桃花去复还。拄笏朝朝见翠屏，瑶琴色映数峰青。陶公自有无弦者，写出元音满讼庭。
题西宁张邑侯山响亭·其一
作者：屈大均
朝代：清
体裁：七言绝句

官舍苍苍万叠山，琴声半落瀑泉间。春风只自弦中出，吹得桃花去复还。
题西宁张邑侯山响亭·其二
作者：屈大均
朝代：清
体裁：七言绝句

拄笏朝朝见翠屏，瑶琴色映数峰青。陶公自有无弦者，写出元音满讼庭。
题许剑亭
作者：屈大均
朝代：清
体裁：五言律诗

一剑君谁许，燕中就义人。剖心悬日月，披发上星辰。故国浮云暝，荒亭古木春。嗟予犹隐忍，何以报三仁。
题邓氏山楼
作者：屈大均
朝代：清
体裁：七言律诗

楼外罗浮紫翠浓，焚香日礼老人峰。高堂已似商颜皓，令子还同万石恭。花萼三珠含雨露，凤雏千仞上芙蓉。清秋相访来珂里，兼喜文章有大宗。
题邹元焕荷锄小影
作者：屈大均
朝代：清

化鹤卢耽去几年，蜉蝣衣服已成烟。羚羊峡口君休去，柯烂归来未是仙。丁丁我亦一山樵，斤斧秋来日在腰。欲作仙人棋弟子，芝房赌取董仁娇。
题邹元焕荷锄小影·其一
作者：屈大均
朝代：清
体裁：七言绝句

化鹤卢耽去几年，蜉蝣衣服已成烟。羚羊峡口君休去，柯烂归来未是仙。
题邹元焕荷锄小影·其二
作者：屈大均
朝代：清
体裁：七言绝句

丁丁我亦一山樵，斤斧秋来日在腰。欲作仙人棋弟子，芝房赌取董仁娇。
题钦子五芝图
作者：屈大均
朝代：清
体裁：古风

二十四种黄金芝，我昔罗浮皆采之。此芝一茎五枝秀，君今图此将何为。君能服食自不老，丹砂不若紫芝好。园绮当年餐紫芝，容颜得为君王保。
题钱子濯足图
作者：屈大均
朝代：清
体裁：古风

不濯缨，但濯足。不见沧浪清，但见沧浪浊。浊可濯兮何必清，清斯受辱浊斯荣。君今但濯无清浊，清浊都忘志即平。
题铁桥丈画鹰
作者：屈大均
朝代：清
体裁：古风

铁桥老人七十五，画马画鹰力如虎。此幅角鹰何飞扬，汉代郅都非其伍。飒然恃出当秋天，林间不敢有毛羽。雕如车轮空作群，金眸玉瓜不如君。杉鸡竹兔方纷纷，何时一击开边云。
题铁桥翁黄山画册
作者：屈大均
朝代：清

天都峰似仙人掌，一见惊如太华峰。掌上石楼无路上，巨灵曾此擘芙蓉。扶松直上鳖鱼背，太古苔花滑杀人。石笋干霄吹欲折，天风不惜玉嶙峋。汝在罗浮紫翠重，不知身亦老人峰。仙人自古多为石，黄石生时是赤松。天梯千尺井中悬，㠉峡何如一线天。分得苍龙一半险，教人匍匐白云边。兄弟高居始信峰，相寻不为扰龙松。钩梯断绝苔生铁，食尽菖蒲花紫茸。白发长留太古身，匡庐五老未为真。高高并立云峰上，中有浮丘一丈人。参天一半白云封，怪石株株是箨龙。东取黄山千万笋，归来分作一峰峰。沿花一路水淙淙，谷口人家吠小庞。渡涧不须松一臂，云边自有白砂矼。风泉九道落龙潭，飞过诸峰泾翠岚。梦里不知真瀑布，只疑疏雨洒松杉。白云出入此峰门，人作韶阳双阙看。何代云根凝作石，穿云直上翠微端。白云为水水为云，万壑千岩忽不分。三十六峰凫雁似，天风吹去总纷纷。从来狡狯是仙真，蝉蜕犹能作石人。相对峰边疑绮皓，摩娑亦有老龙鳞。松作蒲团亦可眠，松毛短短软于绵。一株倒挂悬崖上，望似苍苍一朵烟。砂笋硫华气易通，温泉迸出冷泉中。丹光一片含真火，万树梅花染尽红。黄发青筇逸兴饶，攀跻不觉上云霄。天教汝自罗浮至，添得黄山一铁桥。
题铁桥翁黄山画册·其一
作者：屈大均
朝代：清
体裁：七言绝句

天都峰似仙人掌，一见惊如太华峰。掌上石楼无路上，巨灵曾此擘芙蓉。
题铁桥翁黄山画册·其七
作者：屈大均
朝代：清
体裁：七言绝句

参天一半白云封，怪石株株是箨龙。东取黄山千万笋，归来分作一峰峰。
题铁桥翁黄山画册·其三
作者：屈大均
朝代：清
体裁：七言绝句

汝在罗浮紫翠重，不知身亦老人峰。仙人自古多为石，黄石生时是赤松。
题铁桥翁黄山画册·其九
作者：屈大均
朝代：清
体裁：七言绝句

风泉九道落龙潭，飞过诸峰泾翠岚。梦里不知真瀑布，只疑疏雨洒松杉。
题铁桥翁黄山画册·其二
作者：屈大均
朝代：清
体裁：七言绝句

扶松直上鳖鱼背，太古苔花滑杀人。石笋干霄吹欲折，天风不惜玉嶙峋。
题铁桥翁黄山画册·其五
作者：屈大均
朝代：清
体裁：七言绝句

兄弟高居始信峰，相寻不为扰龙松。钩梯断绝苔生铁，食尽菖蒲花紫茸。
题铁桥翁黄山画册·其八
作者：屈大均
朝代：清
体裁：七言绝句

沿花一路水淙淙，谷口人家吠小庞。渡涧不须松一臂，云边自有白砂矼。
题铁桥翁黄山画册·其六
作者：屈大均
朝代：清
体裁：七言绝句

白发长留太古身，匡庐五老未为真。高高并立云峰上，中有浮丘一丈人。
题铁桥翁黄山画册·其十
作者：屈大均
朝代：清
体裁：七言绝句

白云出入此峰门，人作韶阳双阙看。何代云根凝作石，穿云直上翠微端。
题铁桥翁黄山画册·其十一
作者：屈大均
朝代：清
体裁：七言绝句

白云为水水为云，万壑千岩忽不分。三十六峰凫雁似，天风吹去总纷纷。
题铁桥翁黄山画册·其十三
作者：屈大均
朝代：清
体裁：七言绝句

松作蒲团亦可眠，松毛短短软于绵。一株倒挂悬崖上，望似苍苍一朵烟。
题铁桥翁黄山画册·其十二
作者：屈大均
朝代：清
体裁：七言绝句

从来狡狯是仙真，蝉蜕犹能作石人。相对峰边疑绮皓，摩娑亦有老龙鳞。
题铁桥翁黄山画册·其十五
作者：屈大均
朝代：清
体裁：七言绝句

黄发青筇逸兴饶，攀跻不觉上云霄。天教汝自罗浮至，添得黄山一铁桥。
题铁桥翁黄山画册·其十四
作者：屈大均
朝代：清
体裁：七言绝句

砂笋硫华气易通，温泉迸出冷泉中。丹光一片含真火，万树梅花染尽红。
题铁桥翁黄山画册·其四
作者：屈大均
朝代：清
体裁：七言绝句

天梯千尺井中悬，㠉峡何如一线天。分得苍龙一半险，教人匍匐白云边。
题阳春白水之山
作者：屈大均
朝代：清
体裁：七言绝句

匡庐三叠挂虹梁，复有黄山九叠长。争似春州十三叠，交飞白水一天凉。
题陆天浥泰山图
作者：屈大均
朝代：清
体裁：古风

海中日涌声如雷，天门夜半鸿濛开。天鸡鼓翼波震荡，金银宫阙东飞来。此时丈人峰上客，日华嘘噏荡精魄，东君玉颜在咫尺。扶桑万朵红复红，玉女三千笑口同。丹青虽神画不得，朝霞倏忽吹成风。千岩万壑太古色，秦代苍松人不识。图成慎勿置金箱，留与人间见胸臆。
题陆子小影
作者：屈大均
朝代：清
体裁：五言绝句

独上天孙顶，黄冠拂晓空。仙人元不夜，长在日轮中。
题陈献孟城南新居
作者：屈大均
朝代：清

山公相爱遂移家，且得园池傍海沙。南北未教莲叶大，东西先遣柳条斜。何须潦倒频中酒，已有风流似浣花。多养白鹅萍藻上，右军来写一天霞。小南城畔石堂开，草满徒无牧马来。夜哺自怜乌有母，朝飞人叹雉无媒。竹竿多植贪苞笋，花蒂频留待结梅。居士近耽禅寂甚，蒲团一一在琴台。避暑池塘十日留，两家萱草总忘忧。雨中汕子多金鲫，烟外将雏有白鸥。月出筝琶喧粉堞，风过帆席拂丹楼。芭蕉欲使遮城角，叶叶声寒不畏秋。白发高堂绣佛前，繇来至孝自通禅。夫妻苦叶愁多水，母子甘瓜喜满田。有道何妨为紫槿，无心不觉吐青莲。清斋便可频来共，看尔承欢疏磬边。
题陈献孟城南新居·其一
作者：屈大均
朝代：清
体裁：七言律诗

山公相爱遂移家，且得园池傍海沙。南北未教莲叶大，东西先遣柳条斜。何须潦倒频中酒，已有风流似浣花。多养白鹅萍藻上，右军来写一天霞。
题陈献孟城南新居·其三
作者：屈大均
朝代：清
体裁：七言律诗

避暑池塘十日留，两家萱草总忘忧。雨中汕子多金鲫，烟外将雏有白鸥。月出筝琶喧粉堞，风过帆席拂丹楼。芭蕉欲使遮城角，叶叶声寒不畏秋。
题陈献孟城南新居·其二
作者：屈大均
朝代：清
体裁：七言律诗

小南城畔石堂开，草满徒无牧马来。夜哺自怜乌有母，朝飞人叹雉无媒。竹竿多植贪苞笋，花蒂频留待结梅。居士近耽禅寂甚，蒲团一一在琴台。
题陈献孟城南新居·其四
作者：屈大均
朝代：清
体裁：七言律诗

白发高堂绣佛前，繇来至孝自通禅。夫妻苦叶愁多水，母子甘瓜喜满田。有道何妨为紫槿，无心不觉吐青莲。清斋便可频来共，看尔承欢疏磬边。
题雁门关城楼
作者：屈大均
朝代：清
体裁：七言绝句

紫塞三关控雁门，往时兵马若云屯。长城万里今何用，白草黄沙满血痕。
题青溪姚氏所画梅花册子
作者：屈大均
朝代：清

自有青溪客，梅花尽姓姚。罗浮千万树，开落向生绡。金陵八大家，张损善荷华。不及姚文翼，梅枝十丈斜。
题青溪姚氏所画梅花册子·其一
作者：屈大均
朝代：清
体裁：五言绝句

自有青溪客，梅花尽姓姚。罗浮千万树，开落向生绡。
题青溪姚氏所画梅花册子·其二
作者：屈大均
朝代：清
体裁：五言绝句

金陵八大家，张损善荷华。不及姚文翼，梅枝十丈斜。
题顾子丰乘槎图
作者：屈大均
朝代：清
体裁：七言绝句

上为云汉下黄河，一苇中凌万里波。牛斗繇来在足下，休从织女问如何。
题顾麟士先生织帘居晚望图应令子伊人之请
作者：屈大均
朝代：清

东吴耆旧在，人向织帘求。父子书频著，妻孥食未谋。山中馀日月，世外有春秋。莫倚斜阳望，苍茫易白头。烟水未迷津，渔夫笑避秦。无穷衰草地，有尽夕阳人。鸡犬中华物，桑麻太古春。庞公馀素业，有子作山民。
题顾麟士先生织帘居晚望图应令子伊人之请·其一
作者：屈大均
朝代：清
体裁：五言律诗

东吴耆旧在，人向织帘求。父子书频著，妻孥食未谋。山中馀日月，世外有春秋。莫倚斜阳望，苍茫易白头。
题顾麟士先生织帘居晚望图应令子伊人之请·其二
作者：屈大均
朝代：清
体裁：五言律诗

烟水未迷津，渔夫笑避秦。无穷衰草地，有尽夕阳人。鸡犬中华物，桑麻太古春。庞公馀素业，有子作山民。
题马参领乐田图
作者：屈大均
朝代：清
体裁：七言律诗

无心射猎向秋空，且拥图书大帐中。文学已将高密似，神仙更与伏波同。云林萧散多真乐，水木清华满素风。儿女分传经大小，书声吹彻越台东。
题高生画
作者：屈大均
朝代：清
体裁：七言绝句

故人胸次满霞烟，画出云林与石田。爱杀桥西扶杖者，无人相与踏秋天。
题鸡鸣驿
作者：屈大均
朝代：清
体裁：七言律诗

马饮洋河春水肥，鸡鸣山驿晓霞飞。汉皇宣府馀歌管，辽后花园满翠微。红草沟边朝会猎，鸳鸯泊上暮开围。愁来不饮燕姬酒，清泪将同露湿衣。
题鸳鸯圹
作者：屈大均
朝代：清
体裁：五言律诗

血溅良人墓，婵娟事可伤。阖庐无此剑，紫玉不成香。侠烈光吴岳，流传自野王。千秋莲沼上，人见紫鸳鸯。
题龚柴丈园
作者：屈大均
朝代：清

频年远游去，鸾鹤恨无群。采药难供母，逢山便忆君。平生无素业，万里一浮云。爱尔丘园好，徘徊至夕曛。清凉山翠滴，花药绕閒居。半亩松杉外，一春雨雪馀。人传高士颂，地接远公卢。迟我为沮溺，相将此荷锄。
题龚柴丈园·其一
作者：屈大均
朝代：清
体裁：五言律诗

频年远游去，鸾鹤恨无群。采药难供母，逢山便忆君。平生无素业，万里一浮云。爱尔丘园好，徘徊至夕曛。
题龚柴丈园·其二
作者：屈大均
朝代：清
体裁：五言律诗

清凉山翠滴，花药绕閒居。半亩松杉外，一春雨雪馀。人传高士颂，地接远公卢。迟我为沮溺，相将此荷锄。
题龚柴丈山房
作者：屈大均
朝代：清
体裁：五言律诗

竹径秋初至，茅堂寒已深。虎风过乱草，蝉露滴空林。招隐闻高咏，安贫见素心。殷勤南海月，夜夜向瑶琴。
风中柳
作者：屈大均
朝代：清
体裁：词

家本农桑，未愧晋朝行隐。向沙亭、沉沦自分。北田咸褪。南田膏润。谢天公、解怜肥遁。翻犁及早，生怕悖牛春困。漫偷閒、今年雨顺。旧粳香粉。新粳红酝。待秋来、惠沾邻近。
风中柳
作者：屈大均
朝代：清
体裁：词

趁取花朝，与客探梅光福。恨横塘、千株未足。北船偎玉。南船偎玉。恣春情、冷香中浴。峰头白尽，不见髻螺青绿。扫绿苔、琼英万斛。香泾三宿。帆泾三宿。约笙歌、总归林屋。
风光好·荷叶
作者：屈大均
朝代：清
体裁：词

似田田。似钱钱。半作罗裙衬午眠。绿香鲜。双双菡萏开花笔。当兰室。小楷曹娥代答笺。女书仙。
风入松
作者：屈大均
朝代：清
体裁：词

断肠人在断桥边。桥断几时连。无端桥断因肠断，令垂杨、千缕还牵。愁里流霞难满，梦中明月难圆。花开花落总啼鹃。泪染六陵烟。冬青那为君王改，正清明、苍翠连天。多谢斜阳芳草。莫催客鬓年年。
风兰
作者：屈大均
朝代：清
体裁：五言绝句

一朵风兰好，空生不作趺。自来根本异，宁待露沾濡。
风兰
作者：屈大均
朝代：清
体裁：五言律诗

不必资泥土，空中出紫茎。花开知举子，叶吐解催生。风露能为命，芬芳讵用名。真兰惟此种，不与蕙同荣。
风堆晓望
作者：屈大均
朝代：清
体裁：五言绝句

中条春雪积，太华晓云盘。气接河冰白，光摇野日寒。
风洞寺晚眺
作者：屈大均
朝代：清

水冷多秋雨，山寒少暮霞。馀霜犹在叶，初雪未成花。寺与飞崖落，城随叠嶂斜。寂寥无物虑，相伴有林鸦。一洞穿山背，逶迤不可寻。交垂千尺乳，乱落百泉音。黄叶静方脱，碧潭寒更深。暮风吹浙沥，猿鸟亦惊心。
风洞寺晚眺·其一
作者：屈大均
朝代：清
体裁：五言律诗

水冷多秋雨，山寒少暮霞。馀霜犹在叶，初雪未成花。寺与飞崖落，城随叠嶂斜。寂寥无物虑，相伴有林鸦。
风洞寺晚眺·其二
作者：屈大均
朝代：清
体裁：五言律诗

一洞穿山背，逶迤不可寻。交垂千尺乳，乱落百泉音。黄叶静方脱，碧潭寒更深。暮风吹浙沥，猿鸟亦惊心。
风门山
作者：屈大均
朝代：清
体裁：五言律诗

壁立青天上，千峰接祝融。风门人不度，石栈马才通。射虎随蛮俗，椎牛会小戎。平生军旅事，辛苦桂阳东。
飓风大作墓上亭幸免毁伤有赋
作者：屈大均
朝代：清

铁飓今年甚，偏完墓上亭。未曾惊体魄，信自有神灵。筋力重封树，文章早勒铭。松间巢一一，无恙鹤梳翎。艰难三月葬，馀力一亭成。风雨劳相保，茆茨幸未倾。似怜庐墓处，欲慰子春情。扫地殷勤祭，宁亲向九京。
飓风大作墓上亭幸免毁伤有赋·其一
作者：屈大均
朝代：清
体裁：五言律诗

铁飓今年甚，偏完墓上亭。未曾惊体魄，信自有神灵。筋力重封树，文章早勒铭。松间巢一一，无恙鹤梳翎。
飓风大作墓上亭幸免毁伤有赋·其二
作者：屈大均
朝代：清
体裁：五言律诗

艰难三月葬，馀力一亭成。风雨劳相保，茆茨幸未倾。似怜庐墓处，欲慰子春情。扫地殷勤祭，宁亲向九京。
食柑
作者：屈大均
朝代：清
体裁：五言律诗

黄苞披未已，素手授甘多。齿怯霜华冷，皮怜玉味和。珍消骚客颂，香解美人酡。摘得横枝好，频乘大雪过。
食槟榔谣·其一
作者：屈大均
朝代：清
体裁：古风

槟榔白，不食花。食花蒂，当灵茶。槟榔青，子初成。食青子，当茶清。
食槟榔谣·其二
作者：屈大均
朝代：清
体裁：古风

欢口槟榔花，侬口槟榔子。花香子不如，子甘花不似。甘香得相同，何必求连理。
食白蟛蜞
作者：屈大均
朝代：清

正月蟛蜞出，雌雄总有膏。绝甘全在壳，虽小亦持螯。捕取从沙坦，倾将入酒糟。野夫贪价贱，日夕下醇醪。风俗园蔬似，朝朝下白黏。难腥因汲水，易熟为多盐。馈客双瓶少，随身一盒兼。儿童频下水，多卖与闾阎。
食白蟛蜞·其一
作者：屈大均
朝代：清
体裁：五言律诗

正月蟛蜞出，雌雄总有膏。绝甘全在壳，虽小亦持螯。捕取从沙坦，倾将入酒糟。野夫贪价贱，日夕下醇醪。
食白蟛蜞·其二
作者：屈大均
朝代：清
体裁：五言律诗

风俗园蔬似，朝朝下白黏。难腥因汲水，易熟为多盐。馈客双瓶少，随身一盒兼。儿童频下水，多卖与闾阎。
食荔罢柬族叔友
作者：屈大均
朝代：清
体裁：五言律诗

林中丹荔尽，尚有火山枝。欲向新塘去，频乘挂绿时。舟从黄木口，路指祝融祠。君已家园摘，倾笼赠莫迟。
食菊
作者：屈大均
朝代：清

白苦黄甘早已知，生餐好及岁寒时。落英不落真惟汝，香国无香总在兹。瘴地岂愁南雪食，炎天那得早霜欺。朝朝采摘当篱落，未有忘忧酒满卮。食尽枝枝白与黄，鲍焦蔬好让芬芳。终年灌溉图秋饱，最早栽培为晚香。味芳不妨虫蚁避，影孤那代李桃僵。梅花至日劳相伴，佳色参差映寿阳。烹瀹甘酸任意餐，仙人服食不曾难。芝华岂是疗饥物，菊药繇来久视丹。九日色同高士醉，三秋香为逐臣寒。芙蓉坠露长兼饮，高洁如蝉取自欢。
食菊·其一
作者：屈大均
朝代：清
体裁：七言律诗

白苦黄甘早已知，生餐好及岁寒时。落英不落真惟汝，香国无香总在兹。瘴地岂愁南雪食，炎天那得早霜欺。朝朝采摘当篱落，未有忘忧酒满卮。
食菊·其三
作者：屈大均
朝代：清
体裁：七言律诗

烹瀹甘酸任意餐，仙人服食不曾难。芝华岂是疗饥物，菊药繇来久视丹。九日色同高士醉，三秋香为逐臣寒。芙蓉坠露长兼饮，高洁如蝉取自欢。
食菊·其二
作者：屈大均
朝代：清
体裁：七言律诗

食尽枝枝白与黄，鲍焦蔬好让芬芳。终年灌溉图秋饱，最早栽培为晚香。味芳不妨虫蚁避，影孤那代李桃僵。梅花至日劳相伴，佳色参差映寿阳。
食蕨
作者：屈大均
朝代：清

雨多蕨芽肥不已，拳曲重重毛色紫。一夕雷惊总怒生，茎茎看与龙头似。畲人采得兼香蕈，殷勤持向从阳市。无人肯买充盘餐，多为性寒损肌理。清斋我久绝膏腴，不为逃禅学妙喜。高堂往日好伊蒲，野蔌山肴思所嗜。肉味乾濡未忍甘，姜桂相滋今疾止。鸡豚无复佐晨羞，蔬食从今至没齿。寸寸春葱总断肠，枝枝冬笋休生矣。昔人食薇不食蕨，食蕨能令心断绝。蕨生一一应猿啼，猿啼一声蕨已齐。千茎万茎况雷雨，一夜穿尽春山泥。猿啼多处蕨无数，泪痕一一应沾汝。汝生何苦傍猿边，猿易断肠生太苦。枝枝亦是断肠枝，下箸令人悲复悲。我今无薇更可采，薇兮要汝长疗饥。蕨寒薇暖薇应食，薇食令人好颜色。夷齐食薇得三年，不死多因薇气力。首阳一去薇香传，人言夷齐古薇仙。薇生黄农虞夏代，不生今世因无贤。我今食蕨当食薇，薇与蕨忘无是非。恍惚闻猿啼左右，思与猿同三峡归。我生与猿同性命，化为蕨兮即清圣。断肠久矣不须啼，情返无情期得正。猿之所在即多蕨，故食蕨能令人悲。
食蕨·其一
作者：屈大均
朝代：清
体裁：古风

雨多蕨芽肥不已，拳曲重重毛色紫。一夕雷惊总怒生，茎茎看与龙头似。畲人采得兼香蕈，殷勤持向从阳市。无人肯买充盘餐，多为性寒损肌理。清斋我久绝膏腴，不为逃禅学妙喜。高堂往日好伊蒲，野蔌山肴思所嗜。肉味乾濡未忍甘，姜桂相滋今疾止。鸡豚无复佐晨羞，蔬食从今至没齿。寸寸春葱总断肠，枝枝冬笋休生矣。
食蕨·其二
作者：屈大均
朝代：清
体裁：古风

昔人食薇不食蕨，食蕨能令心断绝。蕨生一一应猿啼，猿啼一声蕨已齐。千茎万茎况雷雨，一夜穿尽春山泥。猿啼多处蕨无数，泪痕一一应沾汝。汝生何苦傍猿边，猿易断肠生太苦。枝枝亦是断肠枝，下箸令人悲复悲。我今无薇更可采，薇兮要汝长疗饥。蕨寒薇暖薇应食，薇食令人好颜色。夷齐食薇得三年，不死多因薇气力。首阳一去薇香传，人言夷齐古薇仙。薇生黄农虞夏代，不生今世因无贤。我今食蕨当食薇，薇与蕨忘无是非。恍惚闻猿啼左右，思与猿同三峡归。我生与猿同性命，化为蕨兮即清圣。断肠久矣不须啼，情返无情期得正。猿之所在即多蕨，故食蕨能令人悲。
食鱼谣
作者：屈大均
朝代：清
体裁：古风

鲩鱼头，鲤鱼尾，鲢鱼之腹更甘旨。水魿土鲫，病人宜食。魿浮鲫沉，可以滋阴。黄白二花，味胜南嘉。寒鲚热鲈，既甘且腴。霜蟹雪螺，味不在多。
饮武夷茶作
作者：屈大均
朝代：清
体裁：五言律诗

武夷新茗好，一啜使神清。色以真泉出，香因活火生。摘来从折笋，烹处正啼莺。白白瓷杯里，花枝照愈明。
饮王氏漱园醉赋
作者：屈大均
朝代：清
体裁：古风

华山山口云茫茫，寻君台馆玉泉傍。閒挥玉麈论秋水，庄襟老带何清狂。朝邑美人善歌舞，荆州处士能壶觞。飞扬且任神龙性，温柔何羡白云乡。白云变化何时息，人生寿命有时极。努力读书与好色，明星玉女日侍侧。
首山
作者：屈大均
朝代：清
体裁：五言律诗

叠巘华山北，连峰蒲坂东。巨灵挥斧凿，黄帝采金铜。翠障三边尽，洪流九曲通。茫茫天下脊，形势为谁雄。
香垆峡谒惠妃虞夫人祠
作者：屈大均
朝代：清
体裁：七言律诗

南越自来多女将，虞夫人与冼夫人。英雄此日谁男子，战斗于今尽乱臣。峡口香垆含烈气，沙边石马起高尘。惠妃名号荣巾帼，再拜祠宫荐白蘋。
香山过茄头村作
作者：屈大均
朝代：清

雨多春水淡，乘兴过渔家。蟹擘方圆甲，鱼烹黄白花。田人多种草，税户每争沙。十字门西望，茫茫天一涯。舶口东洋接，潮来百里闻。帆樯争落日，岛屿乱浮云。拾鲎雌雄并，开蚝左右分。家家多海错，邀我醉氤氲。
香山过茄头村作·其一
作者：屈大均
朝代：清
体裁：五言律诗

雨多春水淡，乘兴过渔家。蟹擘方圆甲，鱼烹黄白花。田人多种草，税户每争沙。十字门西望，茫茫天一涯。
香山过茄头村作·其二
作者：屈大均
朝代：清
体裁：五言律诗

舶口东洋接，潮来百里闻。帆樯争落日，岛屿乱浮云。拾鲎雌雄并，开蚝左右分。家家多海错，邀我醉氤氲。
香山过郑文学草堂赋赠
作者：屈大均
朝代：清

与君同学早，四十四年前。白首欢初尽，青春恨未捐。汝师馀碧血，吾道在黄泉。不尽招魂意，同裁大小篇。于予多一岁，同是杖乡时。饮酒教难老，茹芝得未衰。武公应九十，莱子且婴儿。莫惜频相见，殷勤作社期。相留过数日，言笑尽精微。好学宁知老，行年每觉非。海云光动户，山气冷侵衣。欣赏多图画，流连欲未归。咫尺沙冈市，鱼虾不少钱。蟹黄随月满，沙白入春鲜。百货通洋舶，诸夷接海天。渺茫蚝镜澳，同去恨无船。香山多海味，我意欲移家。况复潮田贱，浮生易作沙。佣耕须二顷，求食更孤槎。地主君长在，吾生自有涯。
香山过郑文学草堂赋赠·其一
作者：屈大均
朝代：清
体裁：五言律诗

与君同学早，四十四年前。白首欢初尽，青春恨未捐。汝师馀碧血，吾道在黄泉。不尽招魂意，同裁大小篇。
香山过郑文学草堂赋赠·其三
作者：屈大均
朝代：清
体裁：五言律诗

相留过数日，言笑尽精微。好学宁知老，行年每觉非。海云光动户，山气冷侵衣。欣赏多图画，流连欲未归。
香山过郑文学草堂赋赠·其二
作者：屈大均
朝代：清
体裁：五言律诗

于予多一岁，同是杖乡时。饮酒教难老，茹芝得未衰。武公应九十，莱子且婴儿。莫惜频相见，殷勤作社期。
香山过郑文学草堂赋赠·其五
作者：屈大均
朝代：清
体裁：五言律诗

香山多海味，我意欲移家。况复潮田贱，浮生易作沙。佣耕须二顷，求食更孤槎。地主君长在，吾生自有涯。
香山过郑文学草堂赋赠·其四
作者：屈大均
朝代：清
体裁：五言律诗

咫尺沙冈市，鱼虾不少钱。蟹黄随月满，沙白入春鲜。百货通洋舶，诸夷接海天。渺茫蚝镜澳，同去恨无船。
香柚
作者：屈大均
朝代：清
体裁：五言绝句

冬深熟始黄，香甚为含霜。玉手休冰著，堆他在绣床。
香柚
作者：屈大均
朝代：清
体裁：五言律诗

最是增城柚，天寒益有香。那能成玉液，只是饱清霜。一树殷勤数，三冬次第尝。楚臣知有此，应亦颂芬芳。
香溪
作者：屈大均
朝代：清
体裁：七言绝句

香溪有女旧如花，定是巫峰一朵霞。谁分琵琶弹马上，空留哀怨满龙沙。
香溪曲
作者：屈大均
朝代：清

采香秋自香溪入，采药春从药市还。四百名峰行未遍，如何高卧白云间。七十二溪流水香，香随流水出罗阳。山中水碓家家有，香末舂成即稻粱。罗浮自是一香山，香使山人不得閒。一棹香溪贩香去，香如尘土满人间。
香溪曲·其一
作者：屈大均
朝代：清
体裁：七言绝句

采香秋自香溪入，采药春从药市还。四百名峰行未遍，如何高卧白云间。
香溪曲·其三
作者：屈大均
朝代：清
体裁：七言绝句

罗浮自是一香山，香使山人不得閒。一棹香溪贩香去，香如尘土满人间。
香溪曲·其二
作者：屈大均
朝代：清
体裁：七言绝句

七十二溪流水香，香随流水出罗阳。山中水碓家家有，香末舂成即稻粱。
香狸
作者：屈大均
朝代：清

双箸人争下，香狸果有香。无多须小猎，不少是炎方。食果三秋美，眠花一尺长。山珍都让汝，入馔有辉光。灵猫相牝牡，本草昔曾知。岂意肥甘甚，偏于口体宜。果香生骨肉，花味入膏脂。与客分尝罢，殷勤报猎师。
香狸·其一
作者：屈大均
朝代：清
体裁：五言律诗

双箸人争下，香狸果有香。无多须小猎，不少是炎方。食果三秋美，眠花一尺长。山珍都让汝，入馔有辉光。
香狸·其二
作者：屈大均
朝代：清
体裁：五言律诗

灵猫相牝牡，本草昔曾知。岂意肥甘甚，偏于口体宜。果香生骨肉，花味入膏脂。与客分尝罢，殷勤报猎师。
香荔
作者：屈大均
朝代：清
体裁：五言律诗

新州香荔好，得种自枫亭。细小如龙眼，芬芳似素馨。熟看嫌太赤，生食恨多青。儿女簪云髻，轻轻出画屏。
香谷作
作者：屈大均
朝代：清

谁知瀑布里，亦有一人家。多谢溪边鹿，来寻不食花。门外水帘垂，天风不肯吹。吹开见石上，仙老不知谁。
香谷作·其一
作者：屈大均
朝代：清
体裁：五言绝句

谁知瀑布里，亦有一人家。多谢溪边鹿，来寻不食花。
香谷作·其二
作者：屈大均
朝代：清
体裁：五言绝句

门外水帘垂，天风不肯吹。吹开见石上，仙老不知谁。
马上
作者：屈大均
朝代：清
体裁：五言律诗

马上听横吹，征夫心最悲。边云多惨淡，陇水易流离。翠嶂盘陵邑，浑河绕岳祠。时艰思用武，未忍采华芝。
马将军歌
作者：屈大均
朝代：清
体裁：七言绝句

琴鼓长歌复短歌，美人相逐出朝那。将军杀贼如围猎，毳帐前头醉叵罗。
马留辞
作者：屈大均
朝代：清

山留铜柱水铜船，新息威灵在瘴天。终古马留称汉裔，衣冠长守象林边。朝鸣铜鼓伏波祠，大汉儿孙实在兹。一任金标埋没尽，马人终古识华夷。
马留辞·其一
作者：屈大均
朝代：清
体裁：七言绝句

山留铜柱水铜船，新息威灵在瘴天。终古马留称汉裔，衣冠长守象林边。
马留辞·其二
作者：屈大均
朝代：清
体裁：七言绝句

朝鸣铜鼓伏波祠，大汉儿孙实在兹。一任金标埋没尽，马人终古识华夷。
马邑辞
作者：屈大均
朝代：清

季夏边草衰，胡鹰方学习。角弓得风劲，射猎向马邑。南朝汉儿好，一一用交鎗。短兵入弓矢，我尽失所长。
马邑辞·其一
作者：屈大均
朝代：清
体裁：五言绝句

季夏边草衰，胡鹰方学习。角弓得风劲，射猎向马邑。
马邑辞·其二
作者：屈大均
朝代：清
体裁：五言绝句

南朝汉儿好，一一用交鎗。短兵入弓矢，我尽失所长。
马陵
作者：屈大均
朝代：清
体裁：五言律诗

俯挹中州尽，河山表里来。天悬句注险，水划孟门开。一笑雄图失，长歌故国回。遥从狐突庙，直下马陵台。
驱驰
作者：屈大均
朝代：清
体裁：七言律诗

驱驰未觉始衰年，穷似扶风且益坚。笑为神州加饮食，愁归罗峤卧云烟。月含疏雨光微冷，花得清江影亦妍。白发不须催老大，河清应在杖乡前。
高凉遇欧阳先辈赋赠
作者：屈大均
朝代：清

寂寞高凉郡，相逢白发人。军中三祭酒，汉末一孤臣。榴蕊频烧日，莺声尚弄春。滇南多变事，为我话酸辛。石船仙处士，锦伞女将军。往迹披苍藓，微诚托紫芬。英雄羞粉黛，变化望风云。且作山中逸，翩翩鸾鹤群。
高凉遇欧阳先辈赋赠·其一
作者：屈大均
朝代：清
体裁：五言律诗

寂寞高凉郡，相逢白发人。军中三祭酒，汉末一孤臣。榴蕊频烧日，莺声尚弄春。滇南多变事，为我话酸辛。
高凉遇欧阳先辈赋赠·其二
作者：屈大均
朝代：清
体裁：五言律诗

石船仙处士，锦伞女将军。往迹披苍藓，微诚托紫芬。英雄羞粉黛，变化望风云。且作山中逸，翩翩鸾鹤群。
高奴客舍作
作者：屈大均
朝代：清
体裁：五言律诗

今夜宿高奴，天寒尊酒无。风惊闻堕雁，月出见吹箛。紫塞难障汉，黄河不限胡。千秋无定水，呜咽为扶苏。
高山流水·王惠州生日
作者：屈大均
朝代：清
体裁：词

一麾出守向南禺。似坡仙、处处西湖。玉局是前身，炎方散吏斯须。长庚客、白玉仙儒，神交汝。相见罗浮四百，秘授阴符。待蓬莱罢相，把臂在虚无。寰宇。寒帷且名郡，当盛暑、泛菂浮菰。玉轸按南薰，一曲早慰来苏。沐清凉、长在冰壶。时飞啸，声共惊泉九十，喷薄杉梧。恁风流岂羡，庄老与天徒。
高州大水作
作者：屈大均
朝代：清
体裁：古风

天决鉴江灌高凉，一夕水高三丈强。西南二门白昼闭，城中城外愁汪洋。大雨滂沱不得止，飓风吹倒牛与羊。千家号哭万家走，妇子尽同鱼在罾。白波捲去南巴城，烟火不知何处有。蛟龙拔木山欲摧，潭中惊出雌雄雷。狂夫欲渡不能渡，中流浪打被发回。二村已遭白牛陷，挺剑我欲为澹台，斩尽水怪无凶灾。
高廉雷三郡旅中寄怀道香楼内子
作者：屈大均
朝代：清

美人居莞水，游子在崧台。一片闺中月，清光夜夜来。泪痕知满镜，行处定生苔。白露秋方冷，芙蓉勉自开。月井蜘蛛度，花轩翡翠过。风长怜柳弱，水绿恨萍多。瘦出飞龙骨，凉添孔雀罗。裁书频见寄，细腻写曹娥。知尔绣桂香，别来双带长。三秋多怨曲，七夕定新妆。珠掠盘明月，花梳间海棠。针楼如有梦，西去即高梁。棋局閒楸玉，熏炉冷郁金。半年为伉俪，三度作商参。菡萏新含的，芭蕉好展心。学诗诸弟子，刘碧最知音。甘蔗茎多汁，槟榔子满房。道中虽解渴，闺里更生香。马上苔痕滑，车盘石磴长。飞飞合浦叶，何日始还乡。日日廉阳道，愁攀碧柳枝。可怜千万缕，总是一相思。海女开珠玉，蛮童斗画眉。夜光应购得，归作耳珰垂。此日称闺秀，三娘复令娴。贫愁书卷少，病惜笔床閒。组绣凭双媵，钗钿买一山。心光怜水月，禅坐碧池间。遂我幽栖志，平生得孟光。况兼鸾凤彩，益助薜萝香。月夕联珠句，花晨对羽觞。不须怀媚蝶，欢爱在文章。赤蟹秋来美，蛮娘素手分。心憎巾影拂，梦恨鬓花薰。椰子含甘液，伽南吐紫氛。幽闺人正苦，不忍恋徐闻。课妾香奁体，娱姑绿绮声。燠寒勤诊问，甘毳苦经营。庑下书能著，墙东隐已成。因人又于役，贫使别离轻。驰驱嗟命苦，四十好端居。深井宁无里，中田尚有庐。堂前呼犬子，膝下玩蚕书。莫问霸王事，吾才日以疏。夫人张绣幰，刺史奋罗裙。犀杖先朝泪，鸾旗女子军。英雄归粉黛，事业比桓文。肃肃瞻遗像，题诗一报君。白发孀姑在，鸡鸣汝问安。长先诸妾起，不顾一身寒。抹丽装花引，沉香制笔盘。新诗多丽则，娣姒定传看。路暗随萤火，行行陷泽中。阴森山鬼影，凛冽野鹰风。汗洒炎云湿，愁将碧水空。幽闺知己在，未拟哭途穷。树树山鹕唤，村村竻竹围。炎云秋更起，清露午芳晞。高士难求食，佳人易乐饥。归与浮峤曲，与子共芝薇。
高廉雷三郡旅中寄怀道香楼内子·其一
作者：屈大均
朝代：清
体裁：五言律诗

美人居莞水，游子在崧台。一片闺中月，清光夜夜来。泪痕知满镜，行处定生苔。白露秋方冷，芙蓉勉自开。
高廉雷三郡旅中寄怀道香楼内子·其七
作者：屈大均
朝代：清
体裁：五言律诗

此日称闺秀，三娘复令娴。贫愁书卷少，病惜笔床閒。组绣凭双媵，钗钿买一山。心光怜水月，禅坐碧池间。
高廉雷三郡旅中寄怀道香楼内子·其三
作者：屈大均
朝代：清
体裁：五言律诗

知尔绣桂香，别来双带长。三秋多怨曲，七夕定新妆。珠掠盘明月，花梳间海棠。针楼如有梦，西去即高梁。
高廉雷三郡旅中寄怀道香楼内子·其九
作者：屈大均
朝代：清
体裁：五言律诗

赤蟹秋来美，蛮娘素手分。心憎巾影拂，梦恨鬓花薰。椰子含甘液，伽南吐紫氛。幽闺人正苦，不忍恋徐闻。
高廉雷三郡旅中寄怀道香楼内子·其二
作者：屈大均
朝代：清
体裁：五言律诗

月井蜘蛛度，花轩翡翠过。风长怜柳弱，水绿恨萍多。瘦出飞龙骨，凉添孔雀罗。裁书频见寄，细腻写曹娥。
高廉雷三郡旅中寄怀道香楼内子·其五
作者：屈大均
朝代：清
体裁：五言律诗

甘蔗茎多汁，槟榔子满房。道中虽解渴，闺里更生香。马上苔痕滑，车盘石磴长。飞飞合浦叶，何日始还乡。
高廉雷三郡旅中寄怀道香楼内子·其八
作者：屈大均
朝代：清
体裁：五言律诗

遂我幽栖志，平生得孟光。况兼鸾凤彩，益助薜萝香。月夕联珠句，花晨对羽觞。不须怀媚蝶，欢爱在文章。
高廉雷三郡旅中寄怀道香楼内子·其六
作者：屈大均
朝代：清
体裁：五言律诗

日日廉阳道，愁攀碧柳枝。可怜千万缕，总是一相思。海女开珠玉，蛮童斗画眉。夜光应购得，归作耳珰垂。
高廉雷三郡旅中寄怀道香楼内子·其十
作者：屈大均
朝代：清
体裁：五言律诗

课妾香奁体，娱姑绿绮声。燠寒勤诊问，甘毳苦经营。庑下书能著，墙东隐已成。因人又于役，贫使别离轻。
高廉雷三郡旅中寄怀道香楼内子·其十一
作者：屈大均
朝代：清
体裁：五言律诗

驰驱嗟命苦，四十好端居。深井宁无里，中田尚有庐。堂前呼犬子，膝下玩蚕书。莫问霸王事，吾才日以疏。
高廉雷三郡旅中寄怀道香楼内子·其十三
作者：屈大均
朝代：清
体裁：五言律诗

白发孀姑在，鸡鸣汝问安。长先诸妾起，不顾一身寒。抹丽装花引，沉香制笔盘。新诗多丽则，娣姒定传看。
高廉雷三郡旅中寄怀道香楼内子·其十二
作者：屈大均
朝代：清
体裁：五言律诗

夫人张绣幰，刺史奋罗裙。犀杖先朝泪，鸾旗女子军。英雄归粉黛，事业比桓文。肃肃瞻遗像，题诗一报君。
高廉雷三郡旅中寄怀道香楼内子·其十五
作者：屈大均
朝代：清
体裁：五言律诗

树树山鹕唤，村村竻竹围。炎云秋更起，清露午芳晞。高士难求食，佳人易乐饥。归与浮峤曲，与子共芝薇。
高廉雷三郡旅中寄怀道香楼内子·其十四
作者：屈大均
朝代：清
体裁：五言律诗

路暗随萤火，行行陷泽中。阴森山鬼影，凛冽野鹰风。汗洒炎云湿，愁将碧水空。幽闺知己在，未拟哭途穷。
高廉雷三郡旅中寄怀道香楼内子·其四
作者：屈大均
朝代：清
体裁：五言律诗

棋局閒楸玉，熏炉冷郁金。半年为伉俪，三度作商参。菡萏新含的，芭蕉好展心。学诗诸弟子，刘碧最知音。
高阳台
作者：屈大均
朝代：清
体裁：词

红草沟寒，黄华峪瞑，莫惊雨雪当秋。并骑三云，双双正拥貂裘。婴雏抱向雕鞍上，指故乡、万里炎州。念高堂、九子分飞，饥凤啾啾。门闾倚尽因新妇，喜秦珠秀丽，汉玉温柔。况有银筝，边声一一蠲愁。人间乐事天频妒，把恩情、匆与东流。恨当年、月未团圆，花未绸缪。
魏少府自惠阳移摄端州赠之
作者：屈大均
朝代：清
体裁：七言律诗

丰湖绝似镜湖开，秀色全当郡阁来。露冕未曾经象岭，冰壶又复向崧台。股肱南越难高卧，膏润炎天易见才。廉似孟尝谁不羡，瑞溪今亦有珠胎。
鱼子行
作者：屈大均
朝代：清

谷雨？，清明鲤，相逐雌雄贪咬子。鱼子争乘春水生，鱼花却让西江美。鱼花一一似桃花，红漾春潮乱绮霞。九江人尽鱼花户，解漉鱼花向海沙。
鱼子行
作者：屈大均
朝代：清
体裁：古风

谷雨�，清明鲤，相逐雌雄贪咬子。鱼子争乘春水生，鱼花却让西江美。鱼花一一似桃花，红漾春潮乱绮霞。九江人尽鱼花户，解漉鱼花向海沙。
鱼缸
作者：屈大均
朝代：清

天南仲秋始清凉，使君高宴飞羽觞。鱼缸最小受涓沥，以予公荣非酒狂。宣成之间御窑器，年来仿古多精良。文渊酒魂化为土，陶家取作杯玄黄。鸡缸岂如鱼缸雅，兼金争购从鄱阳。泑如羊脂绝瑩白，丹青不敢污中央。烧出小鱼类榆荚，黑睛朱鬣浮生光。得酒噞喁若新水，四尾相逐何洋洋。生忧嘘噏鱼入口，合唇微饮贪闻香。涵泳飞华唼浮蚁，冬甘夏苦鱼先尝。缸中自是酒泉郡，鱼兮汤沐须醉乡。宁图溟渤恣潜跃，一滴两滴真濠梁。失水不忧忧失酒，相濡相喣樽罍旁。云沸渊流贵不息，兰生萼绿无参商。每君饮釂似乾泽，鲜薧倏忽成沧桑。青州露甜易州辣，一斟再酌苏吾僵。醇酿即是桃花水，糟粕亦乃鲲鹏乡。浊贤岂必清圣好，北酒诚比南醪强。我欲为鱼在缸里，金钩桂饵长无殃。一勺琼苏亦鲸吸，纤毫不惜居鱼秧。五石瓠瓢拙用大，何如用小蟭螟藏。蝉翼自能负嵩华，蜗角岂必争侯王。吞舟每忧值芥叶，漏网所贵同针芒。白小天然尚二寸，入缸已是寻龙鳇。我今非鲂亦非鲤，酒龙变化铢黍长。相随蠛蠓游曲糵，此乐谁知吾蒙庄。
鱼缸
作者：屈大均
朝代：清
体裁：古风

天南仲秋始清凉，使君高宴飞羽觞。鱼缸最小受涓沥，以予公荣非酒狂。宣成之间御窑器，年来仿古多精良。文渊酒魂化为土，陶家取作杯玄黄。鸡缸岂如鱼缸雅，兼金争购从鄱阳。泑如羊脂绝莹白，丹青不敢污中央。烧出小鱼类榆荚，黑睛朱鬣浮生光。得酒噞喁若新水，四尾相逐何洋洋。生忧嘘噏鱼入口，合唇微饮贪闻香。涵泳飞华唼浮蚁，冬甘夏苦鱼先尝。缸中自是酒泉郡，鱼兮汤沐须醉乡。宁图溟渤恣潜跃，一滴两滴真濠梁。失水不忧忧失酒，相濡相喣樽罍旁。云沸渊流贵不息，兰生萼绿无参商。每君饮釂似乾泽，鲜薧倏忽成沧桑。青州露甜易州辣，一斟再酌苏吾僵。醇酿即是桃花水，糟粕亦乃鲲鹏乡。浊贤岂必清圣好，北酒诚比南醪强。我欲为鱼在缸里，金钩桂饵长无殃。一勺琼苏亦鲸吸，纤毫不惜居鱼秧。五石瓠瓢拙用大，何如用小蟭螟藏。蝉翼自能负嵩华，蜗角岂必争侯王。吞舟每忧值芥叶，漏网所贵同针芒。白小天然尚二寸，入缸已是寻龙鳇。我今非鲂亦非鲤，酒龙变化铢黍长。相随蠛蠓游曲糵，此乐谁知吾蒙庄。
鲁仲连
作者：屈大均
朝代：清

先生玉貌岂求人，一笑全周四十春。飞兔只应向东海，贪狼那肯帝西秦。三公不易惟贫贱，百世堪师是隐沦。此日鲍焦方抱木，非时难保白云身。名驹千里不能干，徐劫难将弟子看。不使田巴谈稷下，非关无忌救邯郸。山东一一知高节，海上翩翩有钓竿。俶傥只今思画策，布衣未信立功难。
鲁仲连·其一
作者：屈大均
朝代：清
体裁：七言律诗

先生玉貌岂求人，一笑全周四十春。飞兔只应向东海，贪狼那肯帝西秦。三公不易惟贫贱，百世堪师是隐沦。此日鲍焦方抱木，非时难保白云身。
鲁仲连·其二
作者：屈大均
朝代：清
体裁：七言律诗

名驹千里不能干，徐劫难将弟子看。不使田巴谈稷下，非关无忌救邯郸。山东一一知高节，海上翩翩有钓竿。俶傥只今思画策，布衣未信立功难。
鲁妃祠
作者：屈大均
朝代：清

阴陵南畔鲁妃祠，俎豆人怜殉主时。一片插花山上月，英雄留得照蛾眉。佳人慷慨识时穷，不劝君王更渡东。西楚实将天下让，千秋人拜霸王风。
鲁妃祠·其一
作者：屈大均
朝代：清
体裁：七言绝句

阴陵南畔鲁妃祠，俎豆人怜殉主时。一片插花山上月，英雄留得照蛾眉。
鲁妃祠·其二
作者：屈大均
朝代：清
体裁：七言绝句

佳人慷慨识时穷，不劝君王更渡东。西楚实将天下让，千秋人拜霸王风。
鲁宫
作者：屈大均
朝代：清

兖州闻有鲁王宫，未毁灵光与汉同。可作东周惟曲阜，自来宗国是龟蒙。龙兴定在高皇后，日出尝瞻大海东。碧瓦雕甍劳父老，年年泪洒燕泥中。玉殿犹存泗水旁，何人海外尚从亡。难教会稽还尊鲁，未信沙陀肯立唐。诗在诸侯偏有颂，史书正月独知王。波臣有意存遗腹，会见朝宗是少康。
鲁宫·其一
作者：屈大均
朝代：清
体裁：七言律诗

兖州闻有鲁王宫，未毁灵光与汉同。可作东周惟曲阜，自来宗国是龟蒙。龙兴定在高皇后，日出尝瞻大海东。碧瓦雕甍劳父老，年年泪洒燕泥中。
鲁宫·其二
作者：屈大均
朝代：清
体裁：七言律诗

玉殿犹存泗水旁，何人海外尚从亡。难教会稽还尊鲁，未信沙陀肯立唐。诗在诸侯偏有颂，史书正月独知王。波臣有意存遗腹，会见朝宗是少康。
鲁连台
作者：屈大均
朝代：清

一笑无秦帝，飘然向海东。谁能排大难？不屑计奇功。古戍三秋雁，高台万木风。从来天下士，只在布衣中。
鲁连台
作者：屈大均
朝代：清
体裁：五言律诗

一笑无秦帝，飘然向澥东。谁能排大难，不屑计奇功。古戍三秋雁，高台万木风。从来天下士，只在布衣中。
鲥鱼
作者：屈大均
朝代：清
体裁：五言律诗

终岁鲥鱼有，渔人网不稀。江南当夏美，岭外入秋肥。花靥银鳞作，冰盘玉箸挥。家人工斫鲙，不遣酒杯违。
鸣榔
作者：屈大均
朝代：清
体裁：五言律诗

白板未惊鱼，鸣榔响碧虚。数声明月上，十里蓼花初。予亦烟波客，能为雪夜渔。渔书三两卷，欲赠是三闾。
鸬鹚石
作者：屈大均
朝代：清
体裁：五言律诗

望望鸬鹚似，双飞直至今。细微元地胏，浮定总波心。势得三江险，根应百丈深。不须过滟滪，舟楫已沉吟。
鸳鸯
作者：屈大均
朝代：清
体裁：七言绝句

鸳鸯相对已忘机，共命何曾要共飞。天女有花空自散，风吹不著净名衣。
鸳鸯莲
作者：屈大均
朝代：清

雄白雌朱一朵中，鸳鸯共命恰相同。东家傅粉嫌全素，北地调脂爱半红。池满绝愁罗袜湿，月明频使玉壶空。田田叶里开无数，独尔双飞入蕊宫。岂知花亦有鸳鸯，一朵中分两色香。半染朱霞为面貌，全裁白雪作衣裳。心含甘苦无双薏，蕊结氤氲总一房。世上芙蕖那有此，多疑雒女弄新妆。
鸳鸯莲·其一
作者：屈大均
朝代：清
体裁：七言律诗

雄白雌朱一朵中，鸳鸯共命恰相同。东家傅粉嫌全素，北地调脂爱半红。池满绝愁罗袜湿，月明频使玉壶空。田田叶里开无数，独尔双飞入蕊宫。
鸳鸯莲·其二
作者：屈大均
朝代：清
体裁：七言律诗

岂知花亦有鸳鸯，一朵中分两色香。半染朱霞为面貌，全裁白雪作衣裳。心含甘苦无双薏，蕊结氤氲总一房。世上芙蕖那有此，多疑雒女弄新妆。
鸿雁
作者：屈大均
朝代：清
体裁：古风

鸿雁从风飞，气力亦自爱。所忧霜雪寒，艰难来入塞。如何纥干山，群雀啾啾在。高秋八九月，冻死乃无悔。物性苟知时，哲人生感慨。不见山梁雉，三嗅入茫昧。
鹊踏枝
作者：屈大均
朝代：清
体裁：诗

乍似榆钱飞片片。湿尽花烟，珠泪无人见。江水添将愁更满。茫茫直与长天远。已过清明风未转。妾处春寒，郎处春应暖。枉作金炉朱火断，水沉多日无香篆。
鹤舒台
作者：屈大均
朝代：清
体裁：五言律诗

英雄多羽化，高尚更安期。岂乏留侯舌，差为霸者师。登台驾玄鹤，涉海握神芝。父老菖蒲会，千秋空尔思。
鹧鸪
作者：屈大均
朝代：清
体裁：七言绝句

不戏新梅岭上烟，对啼偏向酒杯前。三春悔作江南客，万里愁当落日天。
黄冈
作者：屈大均
朝代：清

黄冈村最好，斜对水岩开。紫石家家琢，青花一一裁。蕉心乘雨出，榕影逐风来。向夕兰舟泊，微闻猿啸哀。此地耕桑少，人人割紫云。双缣天际至，一片水坑分。蕉叶含纯德，羊肝出大文。深惭无著作，只写白鹅群。村小当高峡，家家拥石林。琢磨儿女力，挥洒圣贤心。造物如相惜，生涯岂至今。老岩开自宋，日见斧斤深。端州多巧匠，生长此山边。活眼开鸲鹆，真花养水泉。峡中探黑穴，岩里踏青天。最是东西洞，能消十万钱。日夕穿山腹，深深至九渊。云膏含水软，玉髓得风坚。小凿从唐代，重封自宋年。神灵呵尔辈，斤斧莫争先。猪肝真紫好，得水见精微。隐映青花细，温柔暖玉肥。蛮奴高索价，洞口半开扉。纯粹无多片，心伤识者稀。端溪閒采砚，系艇峡江滨。匍匐窥岩口，殷勤问峒人。千金开未得，一片乞须频。细认莓苔字，方知此穴真。石匠欺人甚，真岩有是非。元精吾尚识，至宝世原稀。赠客重包锦，酬工数典衣。铭辞须古奥，一一使垂晖。
黄冈·其一
作者：屈大均
朝代：清
体裁：五言律诗

黄冈村最好，斜对水岩开。紫石家家琢，青花一一裁。蕉心乘雨出，榕影逐风来。向夕兰舟泊，微闻猿啸哀。
黄冈·其七
作者：屈大均
朝代：清
体裁：五言律诗

端溪閒采砚，系艇峡江滨。匍匐窥岩口，殷勤问峒人。千金开未得，一片乞须频。细认莓苔字，方知此穴真。
黄冈·其三
作者：屈大均
朝代：清
体裁：五言律诗

村小当高峡，家家拥石林。琢磨儿女力，挥洒圣贤心。造物如相惜，生涯岂至今。老岩开自宋，日见斧斤深。
黄冈·其二
作者：屈大均
朝代：清
体裁：五言律诗

此地耕桑少，人人割紫云。双缣天际至，一片水坑分。蕉叶含纯德，羊肝出大文。深惭无著作，只写白鹅群。
黄冈·其五
作者：屈大均
朝代：清
体裁：五言律诗

日夕穿山腹，深深至九渊。云膏含水软，玉髓得风坚。小凿从唐代，重封自宋年。神灵呵尔辈，斤斧莫争先。
黄冈·其八
作者：屈大均
朝代：清
体裁：五言律诗

石匠欺人甚，真岩有是非。元精吾尚识，至宝世原稀。赠客重包锦，酬工数典衣。铭辞须古奥，一一使垂晖。
黄冈·其六
作者：屈大均
朝代：清
体裁：五言律诗

猪肝真紫好，得水见精微。隐映青花细，温柔暖玉肥。蛮奴高索价，洞口半开扉。纯粹无多片，心伤识者稀。
黄冈·其四
作者：屈大均
朝代：清
体裁：五言律诗

端州多巧匠，生长此山边。活眼开鸲鹆，真花养水泉。峡中探黑穴，岩里踏青天。最是东西洞，能消十万钱。
黄华
作者：屈大均
朝代：清
体裁：七言律诗

黄华偏爱白头人，一朵长依折角巾。秋色有情元淡冶，白云无欲自清真。诗因饮酒辞多放，书为笼鹅笔更神。蒲柳岂期能七十，自来难老是天民。
黄塘棹歌
作者：屈大均
朝代：清
体裁：七言绝句

一丈莲茎二丈花，枝枝高过钓鱼槎。莲花二丈穿莲叶，莲叶虽长不及花。
黄山五松歌
作者：屈大均
朝代：清
体裁：古风

松兮松兮龙之宗，龙不为龙乃为松。松作女萝缠一石，石为松困难成峰。倒生下垂几千仞，松头生在青芙蓉。龙渴下饮髯拂水，一者横卧当石淙。一者破石石腹裂，石为之母胞胎重。石无窍穴松久孕，横枝千载乃穿胸。松胶石漆日坚固，松身长大石无缝。石兮乃有松为子，石生石养无土壅。龙性从来不见石，石即泥土恣所冲。人间但见松变怪，岂知是龙不可踪。
黄山僧述古画黄山诸松见寄诗以酬之
作者：屈大均
朝代：清
体裁：古风

大师将毋永嘉僧，画松往往松飞腾。梦中吞龙知几百，吐为松树有神冯。狂来倒吸歙溪酒，醉中鳞甲出两肘。黄山诸松最奇怪，秃笔扫来无不有。此图十株皆逼真，尺蠖盘回苦不伸。千态万状在枝干，多横少直争轮囷。日挥双管走奇鬼，一为生枝一枯蘖。拂水藤缠夜叉臂，凌霄花结灵鼠尾。针芒一一如铁攒，中有风雨驱惊湍。阴森已过毕庶子，劲挺绝胜蒋长源。大师画手老无敌，因我爱松费笔力。他时我向黄山行，偃盖株株应遍识。会当再拜卧龙松，十旬坐卧当卧龙。剪取生绢长一丈，乞师图取归南禺。
黄山寒夜作
作者：屈大均
朝代：清
体裁：五言绝句

三十六峰东，萧萧枕簟风。梦寒飞不远，只在乱云中。
黄村
作者：屈大均
朝代：清
体裁：七言绝句

黄村十里接朱村，尽种梅花作果园。花发纷纷来翠羽，啾嘈日与美人言。
黄河
作者：屈大均
朝代：清
体裁：七言律诗

黄河万里贯长城，势落龙门太华倾。一自鸿濛开大禹，至今形胜壮神京。中华事去因潼谷，朔漠人归为柳营。天意不怜司马苦，频将风雨丧佳兵。
黄河舟中作
作者：屈大均
朝代：清
体裁：五言律诗

河流黄日月，万里客愁中。天入清霜苦，人过白草空。暮心生寂寞，春气破鸿濛。吾道宜沧海，乘桴孰可同。
黄泉
作者：屈大均
朝代：清
体裁：七言律诗

黄泉沾洒泪纷纷，莞水榆林两细君。飞去无情双入月，归来有梦一行云。西天香药神仙夺，南海珰珠娣姒分。幸有怀中孩笑物，稚魂相伴在孤坟。
黄泥湾道中
作者：屈大均
朝代：清
体裁：五言律诗

树树藤萝挂，峰峰洞穴通。人家依石壁，客棹转花宫。竹密愁无路，松多啸有风。鸡声莫唱早，乡梦正禺东。
黄烈女
作者：屈大均
朝代：清

芙蓉本是拒霜花，烨烨红妆带日华。强暴一朝来感帨，遂令贞玉委尘沙。曾从越女学干将，电击星驰巧异常。力尽佳人惟一死，血花开作杜鹃香。
黄烈女·其一
作者：屈大均
朝代：清
体裁：七言绝句

芙蓉本是拒霜花，烨烨红妆带日华。强暴一朝来感帨，遂令贞玉委尘沙。
黄烈女·其二
作者：屈大均
朝代：清
体裁：七言绝句

曾从越女学干将，电击星驰巧异常。力尽佳人惟一死，血花开作杜鹃香。
黄花
作者：屈大均
朝代：清

黄花十月似丹枫，岭外无霜亦变红。安得醇醪朝夕有，玉颜酡好与君同。贫家但有菊花妍，儿女金钱与玉钱。插满髻鬟兼作食，香含朵朵露华鲜。
黄花·其一
作者：屈大均
朝代：清
体裁：七言绝句

黄花十月似丹枫，岭外无霜亦变红。安得醇醪朝夕有，玉颜酡好与君同。
黄花·其二
作者：屈大均
朝代：清
体裁：七言绝句

贫家但有菊花妍，儿女金钱与玉钱。插满髻鬟兼作食，香含朵朵露华鲜。
黄落
作者：屈大均
朝代：清

黄落未云满，秋声夜始多。稍含疏雨去，微带早霜过。粉飘三径箨，衣乱一池荷。蟋蟀频相怨，当如岁暮何。贪凉因竹下，乍病已新秋。未得黄花食，频含绛叶愁。琴教红版挂，酒命绿尊留。自擘增城柚，香生角枕头。
黄落·其一
作者：屈大均
朝代：清
体裁：五言律诗

黄落未云满，秋声夜始多。稍含疏雨去，微带早霜过。粉飘三径箨，衣乱一池荷。蟋蟀频相怨，当如岁暮何。
黄落·其二
作者：屈大均
朝代：清
体裁：五言律诗

贪凉因竹下，乍病已新秋。未得黄花食，频含绛叶愁。琴教红版挂，酒命绿尊留。自擘增城柚，香生角枕头。
黄陵怅望
作者：屈大均
朝代：清
体裁：五言律诗

二妃埋玉处，山压洞庭波。野外苍梧远，祠边斑竹多。佳期愆北渚，离恨满云和。灵降先风雨，来听众嫭歌。
黄鸟
作者：屈大均
朝代：清
体裁：五言律诗

依依窗柳下，黄鸟解亲人。有意频催曙，无情亦怨春。髻沾红雨泾，衣染绿烟匀。绝似吾娇女，绵蛮语不真。
黄鸭
作者：屈大均
朝代：清
体裁：五言律诗

边头黄鸭好，知是野鸳鸯。欲射怜交颈，休惊任唼香。浮游无定水，沐浴白榆霜。候雁纷来去，输他解向阳。
黄鹄操
作者：屈大均
朝代：清

黄鹄死，不留雏。母在荆江子在吴，魂来将子人黄垆。吁嗟乎，黄鹄尔何愚。留子与雄雄不孤，雄不孤兮尔魂长依吾。前黄鹄兮不留女，后黄鹄兮不留子。同是婴孩未有知，泉台相伴徒为尔。女有魄兮子有魂，安得长随黄鹄身。吁嗟兮，黄鹄恐汝复为人。
黄鹄操·其一
作者：屈大均
朝代：清
体裁：古风

黄鹄死，不留雏。母在荆江子在吴，魂来将子人黄垆。吁嗟乎，黄鹄尔何愚。留子与雄雄不孤，雄不孤兮尔魂长依吾。
黄鹄操·其二
作者：屈大均
朝代：清
体裁：古风

前黄鹄兮不留女，后黄鹄兮不留子。同是婴孩未有知，泉台相伴徒为尔。女有魄兮子有魂，安得长随黄鹄身。吁嗟兮，黄鹄恐汝复为人。
黄鹤楼
作者：屈大均
朝代：清
体裁：七言律诗

巍巍犹是敕书楼，朱邸移来历几秋。黄鹄不将仙客至，白云空为楚王留。三年士苦长沙战，万里人含落日愁。芳草莫重悲赋客，江边鹦鹉已无洲。
黄鹤楼作
作者：屈大均
朝代：清
体裁：七言律诗

西上飞楼眺夕阳，仙人黄鹄两回翔。九江秋水连云梦，十里芳洲带武昌。词赋自堪悬日月，冠缨谁与濯沅湘。三闾亦可为渔父，一棹烟波乐未央。
黄鼠
作者：屈大均
朝代：清
体裁：五言律诗

榆中黄鼠好，肥美荐膏粱。每共山羊饫，时分野马香。地猴衔子出，边女劝人尝。南客初知味，烹调更有方。
黄龙洞寻南汉天华宫故址
作者：屈大均
朝代：清
体裁：七言律诗

英雄割据未全非，此日龙川霸气微。辇路已随秋草没，歌尘犹作彩云飞。美人何处还金殿，壮士当年尽锦衣。一自诸陵风雨后，空留杜宇怨斜晖。
黍珠庵晚眺
作者：屈大均
朝代：清
体裁：五言律诗

松子落纷纷，樵歌隔水闻。秋花迷磴道，石窦出风云。葛令笼䈡笛，麻姑蛱蝶裙。相逢欢未尽，日暮铁桥分。
黍谷
作者：屈大均
朝代：清
体裁：古风

步出铜马门，遥望大房山。幽燕有奥室，鬼神潜其间。群峰郁㟏岈，溪流何潺湲。猛虎飞食人，长啸随风还。凝冰折林木，玄云蔽河关。维昔邹衍生，悬河此谈天。一为吹黄钟，幽谷春阳旋。至人御六气，呼吸走百川。是非总天籁，悠悠诚何言。天下久忘我，无劳烹小鲜。泽雉有饮啄，优游聊终年。
黑圪塔
作者：屈大均
朝代：清
体裁：七言绝句

黄水河西草接天，苍茫不见有人烟。扬鞭日暮争飞鸟，望断孤城雨雪边。
黔阳
作者：屈大均
朝代：清
体裁：七言律诗

黔阳千队皂雕旗，城阙萧条罢战时。侍御血沾龙衮早，将军兵出羽林迟。鹓鸾又散三珠树，雨雪偏侵八桂枝。我愧邯郸厮养卒，微躯何日报恩私。
齐天乐·比翼鸟
作者：屈大均
朝代：清
体裁：词

南禺有鸟皆称凤，鹣鹣乃是蛮子。碧树交栖，青衣两比，长唤归飞难已。时穿烟水，与白练红绡，竞餐花蕊。却恨鸳鸯，恁生多了一双翅。袭胸谁得辨汝。似迦陵共命，鸟鼠同体，暮不相思。朝非独寐，伉俪人中无比。闺人思苦，倩好手边鸾，画成遥寄。鲽也灵鱼，更圆三四尾。
齐宫辞
作者：屈大均
朝代：清

西日尚未落，已闻车声来。美人捲帘待，羊至亦徘徊。多谢水精盐，能使羊欢喜。羊也亦多情，以妾颜色美。
齐宫辞·其一
作者：屈大均
朝代：清
体裁：五言绝句

西日尚未落，已闻车声来。美人捲帘待，羊至亦徘徊。
齐宫辞·其二
作者：屈大均
朝代：清
体裁：五言绝句

多谢水精盐，能使羊欢喜。羊也亦多情，以妾颜色美。
齑
作者：屈大均
朝代：清
体裁：五言绝句

蒿蒌沦为齑，吴酸古所尚。甘美可招魂，更有梅花酿。
龙井
作者：屈大均
朝代：清

泷西一龙井，涓滴是真泉。有本云根里，无声瀑布边。寒宜带冰食，暖待扫花眠。清绝使君爱，为亭向紫烟。方寸一泓碧，秋光映欲空。月生明镜底，天在素华中。石作银床好，浆怜玉井同。使君频汲取，啸咏隐之风。
龙井·其一
作者：屈大均
朝代：清
体裁：五言律诗

泷西一龙井，涓滴是真泉。有本云根里，无声瀑布边。寒宜带冰食，暖待扫花眠。清绝使君爱，为亭向紫烟。
龙井·其二
作者：屈大均
朝代：清
体裁：五言律诗

方寸一泓碧，秋光映欲空。月生明镜底，天在素华中。石作银床好，浆怜玉井同。使君频汲取，啸咏隐之风。
龙眼
作者：屈大均
朝代：清

炎方龙眼实，端不让离支。益智秋初熟，蠲愁晚更宜。家家为焙日，处处结圆时。绝似韩嫣出，金丸逐不迟。七月孤圆熟，村村作果箱。味能争黑叶，色更染黄姜。逐利先三楚，乘秋出五羊。年年珠子树，末富胜蚕桑。
龙眼
作者：屈大均
朝代：清
体裁：五言绝句

采摘日盈筐，香生比目房。食多能益智，本草有仙方。
龙眼·其一
作者：屈大均
朝代：清
体裁：五言律诗

炎方龙眼实，端不让离支。益智秋初熟，蠲愁晚更宜。家家为焙日，处处结圆时。绝似韩嫣出，金丸逐不迟。
龙眼·其二
作者：屈大均
朝代：清
体裁：五言律诗

七月孤圆熟，村村作果箱。味能争黑叶，色更染黄姜。逐利先三楚，乘秋出五羊。年年珠子树，末富胜蚕桑。
龙虎台
作者：屈大均
朝代：清
体裁：五言律诗

汉帝亲征日，扬威龙虎台。翠华回朔漠，天寿起蓬莱。太液桑乾接，佳城玉带开。万年宫树在，鸾鹤尚飞来。
龙门健儿行
作者：屈大均
朝代：清
体裁：古风

龙门健儿身手强，绵木为鎗三丈长。三人持一绵木鎗，风旋电转谁能当。进四尺兮退四尺，挑起人马半空掷。朔骑干群丧精魄，前锋夹以竹篙锥。三丈不足二丈馀，藤牌絮被滚如珠。三眼鸟鎗洞铁甲，绕指郁刀随捲舒。憔铜锋镝涂毒药，猛虎中之仅三跃。用短尤能精用长，纵横击刺千军却。往日勤王义气作，文烈张公恣挥霍。大小百战似雷霆，长驱几欲空沙漠。
龟峰白云
作者：屈大均
朝代：清

离离宿草几经春，万里相寻珠海滨。母子繇来如水月，黄泉重见不关人。东望辽阳泪并流，翩翩归鹤向浮丘。白云终古随魂气，飞作天南一片秋。
龟峰白云·其一
作者：屈大均
朝代：清
体裁：七言绝句

离离宿草几经春，万里相寻珠海滨。母子繇来如水月，黄泉重见不关人。
龟峰白云·其二
作者：屈大均
朝代：清
体裁：七言绝句

东望辽阳泪并流，翩翩归鹤向浮丘。白云终古随魂气，飞作天南一片秋。
二赋堂
作者：屈开埏
朝代：清
体裁：联

英雄不尽销沉，听骇浪惊涛，终古尚余横槊气；文字无非假借，与江风山月，放怀聊慰谪官心。
挽张之洞联
作者：屈开埏
朝代：清
体裁：联

十年居弟子班行，公登台辅，我滞江湖，本期共济艰难，迭荷提撕，造席私干无个事；一身系天下重望，君子景从，小人争嫉，斯世凭谁毁誉，待蠲恩怨，盖棺公论有千秋。
南乡子·翠云草
作者：屈秉筠
朝代：清

贴遍玉阶前。秀比双鬟色更鲜。认是烟丝吹不断，缠绵。肯学馀霞散碧天。弱步不胜怜。误向秋阴拾碎钿。为嘱采篮人仔细，裙边。些小根苗正自牵。
太平时·春风
作者：屈秉筠
朝代：清

取次花香过槛前。半钩帘。绣裙吹动褶痕鲜。暗相怜。蝴蝶双双栖不定，草如烟。轻寒掠梦破朝眠。嫩晴天。
庆清朝·山寺观梅
作者：屈秉筠
朝代：清

云拂衣轻，风梳鬓薄，香来古佛龛中。清寒一片，■檀和气交融。此地谁横铁笛，寻春唤醒玉虬龙。闲凝伫，四围冷翠，裹住芳丛。是画是诗是梦，恰凭栏闲想，雪意朦胧。罗浮世界，前身蝴蝶曾逢。归鸟不知倦去，夕阳斜贮一山空。飞楼峭，众峰争赴，袖底玲珑。
渔家傲·杨花
作者：屈秉筠
朝代：清

水外堤边春影瘦。依稀似梦和情逗。正是高楼帘捲候。斜阳漏。半窗晴雪纹纱透。撇却锈茵温又厚。迎风只爱天涯走。化作浮萍缘亦偶。心知否。一池春水刚吹皱。
献衷心·子梁“心佛图”
作者：屈秉筠
朝代：清

料佛飞轻易，心许凡人。多则为、种前因。向妙莲花座，顶礼功深。还不若，方寸地，自家寻。无佛处，佛才真。此中空洞即檀林。把至情坚铸，不坏金身。毋退志，休亵念，莫分心。
菩萨蛮·纳凉美人图
作者：屈秉筠
朝代：清

凉云悄度花阴碧。月钩勾起相思夕。卷上水明帘。惊回蝶梦纤。玉阶闲立定。未觉弓鞋冷。生怕好风来。罗衣被揭开。
菩萨蛮·题扇
作者：屈秉筠
朝代：清

长天绿泻蟾波湿。捣衣声里秋无迹。双影玉骈肩。苔阶划袜莲。幽怀延好梦。隔著巫云重。生未识湘皋。心知是二姚。
虞美人影
作者：屈秉筠
朝代：清

一番花信千回梦。没个些儿闲空。早起帘钩未控。已有禽声弄。开奁只觉眉山重。扫杀宣毫无用。几片花飞不动。爱残春断送。
蝶恋花·寒夕与徐姬莲卿闲坐
作者：屈秉筠
朝代：清

纸阁梅花寒不冻。身坐花前，香在心头动。碎却炉熏无可用。几枝艳雪春人拥。语笑移时杯茗共。烛外霜钟，又把昏黄送。今夜馀情应入梦。天高月瘦诗魂纵。
越溪春·春阴
作者：屈秉筠
朝代：清

天影濛濛春色淡，香雾隔花浮。碧纱半展红栏掩，恰新妆、人倦高楼。初煖仍寒，微晴尚晦，如梦还愁。轻风暗飏帘钩。烟篆结香篝。有时三点两点似雨，吹来撩乱两眸。怜绝海棠含醉，丝丝镇自垂头。
踏莎行·烛
作者：屈秉筠
朝代：清

欺月清寒，助人艳冶。最宜画阁藏春夜。怯风翠袖要深遮，惜花金剪休轻下。刻向诗围，烧来酒社。隔帘摇影红初灺。生憎双泪对侬抛，可怜馀焰凭谁借。
醉太平
作者：屈秉筠
朝代：清

山川劫尘。繁华梦醒。金闺何限伤情。■东皋数楹。兰姿蕙心。毫仙墨灵。休嗟旧业飘零。化烟云自新。
重叠金·梨花双燕便面
作者：屈秉筠
朝代：清

东风吹得梨云老。苔茵几尺埋香草。胡蝶梦无踪。残妆不肯浓。看他双燕子。怜惜还如此。衔得一星星。无非是好春。
金缕曲·题前朝女史李金生水墨花鸟卷，用中钱浣青妇人原韵。
作者：屈秉筠
朝代：清

烟水萦归艇。剩萧萧、秋畦夕照，菊松三径。愁听念家山唱破，清泪明珠比瑩。借笔墨、闲情聊骋。绘出凄凉花鸟意，软红尘、不点生绡净。脂粉断，倍幽靓。宣和旧谱重思省。问当年、南朝烟月，雪泥鸿影。竹笑轩中春去久，一点佛灯低映。又收拾、笔床严整。展卷风流如可接，想鸥波、小梦同鸥醒。写不尽，韶光冷。
金缕曲·题前朝女史李金生水墨花鸟卷，用中钱浣青妇人原韵。
作者：屈秉筠
朝代：清
体裁：词

烟水萦归艇。剩萧萧、秋畦夕照，菊松三径。愁听念家山唱破，清泪明珠比莹。借笔墨、闲情聊骋。绘出凄凉花鸟意，软红尘、不点生绡净。脂粉断，倍幽靓。宣和旧谱重思省。问当年、南朝烟月，雪泥鸿影。竹笑轩中春去久，一点佛灯低映。又收拾、笔床严整。展卷风流如可接，想鸥波、小梦同鸥醒。写不尽，韶光冷。
青玉案·五更
作者：屈秉筠
朝代：清

一灯红剩残花滴。觉帐底、浓寒袭。倚枕听时声响寂。钟儿敲毕。鸡儿啼歇。窗影依然黑。此时小梦刚收拾。又几许、闲愁积。耐得绣衾频转侧。悽悽恻恻。思思忆忆。误了东方白。
韫玉楼坐雪
作者：屈秉筠
朝代：清

盆梅才放暗香凝，檐竹萧萧拂瓦棱。手欲拈毫先熨火，鬟供煮茗预敲冰。高低玉宇诸天现，缥缈红楼一晌凭。耐取清寒还夜坐，书签丛里艳孤灯。
一萼红·秋花
作者：屈蕙纕
朝代：清

绕疏篱。正娇黄淡白，艳缀一枝枝。露洗明妆，霜添弱态，低徊似有萦思。看是处、苔荒径冷，只依依、寒蝶梦魂痴。瘦影欹烟，芳心逗晚，开也谁知。怊怅西风庭院，便寻秋吟玩，争及春时。愁鬓慵簪，残杯倦赏，芳华为底偏迟。问此际、粉香消减，系金铃、可解惜柔姿。惟有多情夜月，冷伴幽墀。
临江仙
作者：屈蕙纕
朝代：清

庭院秋千声寂寂，映阶草色凄迷。东风争奈又将归。枝头香雨，片片扑人飞。一晌低回帘下立，却惊日影沉西。落花怊怅鸟空啼。怪它啼鸟，何故向侬啼。
减兰·杨花。和夫子韵
作者：屈蕙纕
朝代：清

春魂唤起。扶梦随郎行万里。纵别长条。犹有离情绕灞桥。东风欲尽。消息天涯何处问。漫舞帘前。催送春归亦可怜。
减字木兰花·和黍芗词韵
作者：屈蕙纕
朝代：清
体裁：词

栖鸦流水。锦瑟玉箫尘土委。怊怅黄昏。新月娟娟影到门。画堂旧恨。梁燕归来愁问讯。绛腊分明，闷饮琼杯醉易成。
卜算子 其一 和夫容秋水词韵
作者：屈蕙纕
朝代：清

梁燕话春愁，飞絮穿帘幕。忆否金铃昨夜声，红惜庭花落。春去几曾回，梦醒眠难著。罗袖双垂避晓风，冷惜衫儿薄。
卜算子 其二 和夫容秋水词韵
作者：屈蕙纕
朝代：清

淡月照疏窗，铃语风初定。曲曲阑干梦亦迷，俏倚梨花影。旧事去如云，脉脉闲追省。香霭空濛夜色深，露湿云鬟冷。
卜算子·和夫容秋水词韵
作者：屈蕙纕
朝代：清

梁燕话春愁，飞絮穿帘幕。忆否金铃昨夜声，红惜庭花落。春去几曾回，梦醒眠难著。罗袖双垂避晓风，冷惜衫儿薄。淡月照疏窗，铃语风初定。曲曲阑干梦亦迷，俏倚梨花影。旧事去如云，脉脉闲追省。香霭空濛夜色深，露湿云鬟冷。
如此江山·为李艺渊观察题姚简叔浔阳琵琶图，次集中题船山诗画册韵
作者：屈蕙纕
朝代：清

扁舟送客浔阳上，琵琶夜半深语。五指分明，四调历乱，老大飘零终古。天涯尔汝。诉往事尊前，教坊曾谙。湿尽青衫，最怜司马酒醒处。年来薄宦如许。剩一船书画，同听渔鼓。南部新愁，西江旧梦，秋月玉钩初吐。蹉跎何补。叹解佩伊谁，未逢交甫。说与周郎，拂弦容易误。
情久长·和外，闰午日追悼韵
作者：屈蕙纕
朝代：清

裙腰草色，依然梦影和烟远。禁几度、乌啼花落，春去谁管。妆楼重过处，还追忆、笑脸盈盈顾盼。只留得、惊鸿小影，画扇罗衣，云鬓薄、春山浅。旧绣香囊，灯下抵徊看。添怊怅、韦郎老去，芳思浑懒。玉箫虽再世，也要待、一十五年相见。觅西域，胡香四两，愿返芳魂，花更好、月长满。
望江南 其一 对镜
作者：屈蕙纕
朝代：清

菱花镜，无意照梳头。怊怅朱颜容易改，生憎青鬓欲成秋。脉脉共含愁。
望江南 其二 对镜
作者：屈蕙纕
朝代：清

菱花镜，冷伴绿窗前。照处分明知我瘦，情痴转欲倩卿怜。梦影几时圆。
望江南·对镜
作者：屈蕙纕
朝代：清

菱花镜，无意照梳头。怊怅朱颜容易改，生憎青鬓欲成秋。脉脉共含愁。菱花镜，冷伴绿窗前。照处分明知我瘦，情痴转欲倩卿怜。梦影几时圆。
望江南·溪堂对月
作者：屈蕙纕
朝代：清

溪上月，如鉴复如弦。几处画楼人怅望，一年能得几回圆。流影淡秋烟。
望湘人·秋兰
作者：屈蕙纕
朝代：清

恰娟娟绿叶，袅袅紫茎，碧栏罗幌深护。瘦倚金风，凉含玉露，写出婵娟眉妩。楚畹烟迷，沅湘云远，芳怀谁诉。听隔帘、曲奏清琴，极目愁生江浦。比似秋人迟暮。抱幽香自爱，淡然无语。恁吟遍离骚，添得几多情绪。采馨纫佩，依稀记取。曾否素心相许。厮觑著、竟体芬芳，梦影欲寻何处。
步蟾宫·题江干送别图
作者：屈蕙纕
朝代：清

长堤杨柳丝千缕。怎不解、系将船住。早知见面即分离，悔多此、一番萍聚。西风落日空延伫。暮天远、故人何处。欲从云际望孤帆，却又被、青山遮住。
浪淘沙·和云姊韵
作者：屈蕙纕
朝代：清

夜静漏声沈。悄立庭阴。苔阶蛩语诉秋心。怊怅芭蕉依旧在，鹿梦难寻。冷露湿眠琴。三径愔愔。风前无复奏清音。雁落平沙秋思远，况是从今。
相见欢
作者：屈蕙纕
朝代：清

春归忒煞匆匆。怨残红。为问金铃谁护、夜来风。荼蘼院，重门掩，画阑空。一任秋千闲却、月明中。
菩萨蛮
作者：屈蕙纕
朝代：清

湘娥泪染湘筠紫。洞庭波冷金风起。梦断九疑云。箫韶声不闻。依依江上柳。也觉惊秋瘦。木落夜猿啼。天空星欲稀。
菩萨蛮 其一 和韵
作者：屈蕙纕
朝代：清

玉台晓启夫容镜。画楼遮断垂杨影。春在海棠红，濛濛细雨中。鹧鸪声不住。似怨啼鹃误。别梦绕飞花。茫茫天一涯。
菩萨蛮 其一 桃源图为程清泉先生题
作者：屈蕙纕
朝代：清

绿溪无限桃花树。渔舟误入花深处。流水自成村。数峰青到门。避秦人在否。芳草年年有。世外事纷纷。山中空白云。
菩萨蛮 其三 和韵
作者：屈蕙纕
朝代：清

荻花枫叶秋萧瑟。水云迢递重山隔。凉思绕烟汀。渔灯一点青。蒲帆风未稳。又阻江潮信。凉月照波心。钩人离恨深。
菩萨蛮 其二 和韵
作者：屈蕙纕
朝代：清

珊瑚枕畔钗欹凤。流莺啼破红窗梦。睡起倚妆楼。飞花点点愁。绿波江上水。流迸离人泪。脉脉背阑干。颦眉低远山。
菩萨蛮 其二 桃源图为程清泉先生题
作者：屈蕙纕
朝代：清

新安亦有桃源地。画图试续渊明记。波影落渔槎。斜阳明断霞。谁家花里住。不在云深处。莫误武陵人。重寻溪上春。
菩萨蛮·冬夜
作者：屈蕙纕
朝代：清

千林摇落群芳歇。梅花冷伴中庭月。巷柝一声声。幽闺香梦惊。锦衾羞彩凤。灯影和愁共。梦影杳如烟。乌啼霜满天。
菩萨蛮·和韵
作者：屈蕙纕
朝代：清

玉台晓启夫容镜。画楼遮断垂杨影。春在海棠红，濛濛细雨中。鹧鸪声不住。似怨啼鹃误。别梦绕飞花。茫茫天一涯。珊瑚枕畔钗欹凤。流莺啼破红窗梦。睡起倚妆楼。飞花点点愁。绿波江上水。流迸离人泪。脉脉背阑干。颦眉低远山。荻花枫叶秋萧瑟。水云迢递重山隔。凉思绕烟汀。渔灯一点青。蒲帆风未稳。又阻江潮信。凉月照波心。钩人离恨深。
菩萨蛮·怀李楚娟如妹
作者：屈蕙纕
朝代：清

春风记执纤纤手。窗前共酌盈盈酒。旧事怕思量，愁情和梦长。海棠花上月。偏照人离别。含思独徘徊。鞋痕遍绿苔。
菩萨蛮·早秋偶成
作者：屈蕙纕
朝代：清

绿槐雨过闲庭静。模糊淡月迷花影。脉脉望银河。秋含幽思多。炉香风袅袅。漏断人声悄。倚遍玉阑干。风生罗袖寒。
菩萨蛮·春日偶成
作者：屈蕙纕
朝代：清

梨花吹雪春寒浅。秋千影散闲庭院。忽忽又清明。东风几日晴。画帘垂细雨。脉脉添愁绪。燕子不归来。重门掩绿苔。
菩萨蛮·桃源图为程清泉先生题
作者：屈蕙纕
朝代：清

绿溪无限桃花树。渔舟误入花深处。流水自成村。数峰青到门。避秦人在否。芳草年年有。世外事纷纷。山中空白云。新安亦有桃源地。画图试续渊明记。波影落渔槎。斜阳明断霞。谁家花里住。不在云深处。莫误武陵人。重寻溪上春。
踏莎行·佩卿夫人赐题一词，和韵答谢
作者：屈蕙纕
朝代：清

白雪词工，青琴调古。瑶笺飞下新题句。熏香珍护碧纱笼，神交梦绕龙舒路。水绘名园，谢庭飞絮。金闺喜得知音侣。灯前不厌百回吟，空阶凉滴梧桐雨。
迎春乐·题云姊吟梅图
作者：屈蕙纕
朝代：清

珠帘淡月黄昏候。翠袖轻寒透。玉楼人、更比梅花瘦。真一个神仙友。凭画槛，沉吟许久。寒意重、同根知否。未识人间清福，怎地能消受。
醉花阴
作者：屈蕙纕
朝代：清

一叶风凉疏雨后。罗帐轻寒透。倚枕梦难成，卿卿吟蛩，怎避愁时候。兰釭黯淡光如豆。听彻莲花漏。月冷画屏深，杨柳依依，也觉和秋瘦。
金凤钩·春暮感赋
作者：屈蕙纕
朝代：清

滴不尽，残春雨。添绣阁、几多情绪。韶华如梦，东风薄悻，断送落花归去。明知开谢由春主。却不道、阑珊如许。黄昏庭院，画屏烟锁，愁听梁间燕语。
金缕曲·寄外三叠前韵
作者：屈蕙纕
朝代：清

送别仍南浦。黯消魂、春波渺渺，飞花无数。绿遍天涯芳草色，迷却来时旧路。空凝睇、关河修阻。云水千重山万叠。便模糊、梦影寻还误。情脉脉，敢轻诉。药阑红瘦春光暮。倚东风、玉杯谁赏，绮琴谁抚。闲煞窗前青玉案，静掩碧纱如雾。重爇取、博山炉火。密绪缠绵缄尺楮。押银泥、小印重重护。拈旧韵，写幽愫。
金缕曲·寄外叠前韵
作者：屈蕙纕
朝代：清

帆影沉云浦，倚妆楼、几回凝望，邮程愁数。欲织锦机传远思，万转千回心路。待寄与、湘波又阻。却为垂杨偏碍目。致锦鳞、屡被秋潮误。心抑郁，几曾诉。岁华荏苒行将暮。听霜天、乌啼午夜，玉徽慵抚。无限伤心无限恨，赢得断魂迷雾。只冷对、幽窗灯火。故里梅花君念否。受霜欺、雪压凭谁护。又何处，达离愫。
金缕曲·春阴
作者：屈蕙纕
朝代：清

春在溟濛处。怪眼底韶华，都被浓阴遮住。庭院深深帘不捲。只把沈檀香炷。辜负却、阳春几许。屈指清明时已近，有何人、约伴寻芳去。试先绣，踏青履。却将花事从头数。恨几番、芳菲萦梦，游踪迟暮。万绿模糊天欲暝，不放斜阳一缕。又奚待、绿章催护。闲煞海棠花下立，只听它、双燕呢喃语。似相对，诉愁绪。
金缕曲·送外
作者：屈蕙纕
朝代：清

碧草迷南浦，望天涯、暮云重叠，乱山无数。去去烟波今更远，梦影犹迷前路。惟愿取、情深无阻。一点灵犀相照处。寄鱼函、密密休迟误。多少恨，向谁诉。绿阴容易闲庭暮。掩帘栊、低回脉脉，瑶琴愁抚。遥想星轺催早发，遮断瘴云腥雾。更烈日、当空如火。暑雨寒风关塞隔。愿君身、眠食须调护。惜金缕，寄情愫。
长亭怨慢·又和外絮字韵
作者：屈蕙纕
朝代：清

怅飞尽、桐花桐絮。尘锁妆楼，网萦珠户。柳外阑干，昔时罗袖共凭处。翠眉安在，又绿暗垂阳树。惜逝水华年，忍更忆、琐窗欢聚。薄暮。正画帘微雨。点点漏声频数。梦残酒醒，那复伴、夜深低语。最苦是、红谢榴花，问燕子、雕梁谁主。算一例、端阳佳节，两番愁度。
高阳台·和秋日泛舟湖上，用玉田《春感》韵
作者：屈蕙纕
朝代：清

绿柳梳风，红莲坠粉，泛秋同上游船。曾几何时，西风暗换流年。销金多少繁华梦，倚斜阳、脉脉偷怜。感苍茫、菱叶萍花，摇荡湖烟。南朝宫殿无寻处，但愁凝松柏，梦阻山川。燕燕莺莺，而今知在谁边。笙歌枨触天涯恨，对金樽、赢得无眠。更禁它、冷雨冬青，啼苦春鹃。
高阳台·寄怀云姊，叠前韵
作者：屈蕙纕
朝代：清

红熟樱桃，青舒蕉叶，几回空盼归船。飞絮飞花，送春又是今年。云天凝望情何限，倚东风、消瘦谁怜。遍天涯，草色依依，青接寒烟。锦鳞卅六愁难寄，怅云迷湖树，路隔晴川。弹泪清波，随潮流到伊边。疏灯摇晕纱窗冷，忆前宵、听雨难眠。问此时、回首家乡，那更闻鹃。
高阳台·春日泛舟西湖，五叠前韵
作者：屈蕙纕
朝代：清

柳困青垂，桃慵红褪，两宜迟放轻船。从想湖山，胜游才得今年。六桥春色三潭月，蓦韶光、处处堪怜。罥东风，花事如尘，絮影如烟。香车油壁归何处，望西泠松柏，绿暗斜川。人散亭空，夕阳犹恋堤边。南朝多少繁华梦，却输它、冷占鸥眠。只声声，老却啼莺，闲煞啼鹃。
高阳台·秋柳。三叠前韵
作者：屈蕙纕
朝代：清

脉脉含秋，依依锁梦，春游记拂兰船。只解牵愁，何曾绾得华年。关山笛里西风冷，便纤腰、瘦尽谁怜。袅情丝，亭短亭长，一抹荒烟。天涯凝望斜阳远，但平芜接影，淡霭笼川。纤手攀条，旧痕犹认堤边。栖鸦流水添萧瑟，唤柔魂、欲起还眠。更能消，几度春归，几度听鹃。
高阳台·题湖山寻梦图，四叠前韵
作者：屈蕙纕
朝代：清

浣月亭空，樵云阁倚，几回共泛吟船。岸柳垂青，分明张绪当年。琴樽泥醉流连处，悄寻思、梦影堪怜。似南花，蕉鹿成阴，栩蝶成烟。水光山色还依旧，只鬓丝禅榻，老去樊川。画里相寻，乡心夜夜湖边。天涯重话联床雨，莫羡它、沙上鸥眠。认巾峰，塔外斜阳，林外鸣鹃。
鹊桥仙·七夕
作者：屈蕙纕
朝代：清

沉沉玉宇，垂垂银汉，正好新秋良夜。彩云天上会佳期，可真个、桥凭鹊驾。深宵风露，冷筵瓜果，几处穿针庭榭。星河迢递恨难填，悔十万、聘钱曾惜。
村居晚照
作者：屠之连
朝代：清

清溪村路绕，落日入林斜。暝色敛微树，春愁结晚花。蔚深藏鸟道，幽僻隐人家。更有闲居乐，开樽醉月华。
挽王仁堪父联
作者：屠伯熙
朝代：清
体裁：联

太行匹马奔丧，五日而来，有子如斯，先生不死；沧海横流抗论，千秋之上，其人不作，吾辈焉依。
十四日梧门前辈兰雪国博芙初琴南霁青三太史同集双藤老屋戴金溪前辈继至复偕过衎石寓园看雨薄暮始散金溪衎石霁青还过余饮入夜雨甚客不能出余骤病卧不知三君冒雨归更作何状也诸君皆有诗余作长歌纪之
作者：屠倬
朝代：清

惊飙襜襜透纤绤，藤阴张帷坐深碧，行觞话雨呼促席。胜事能兼况佳客，赫曦潜消九衢涤。急点排窗箭鸣镝，震霆一声住檐滴。停杯起立当户看，屋角阴晴迷咫尺。坐间屋漏雨打头，小僮雨立嗟欲愁。入门扁然来戴侯，众宾逡巡为少留。故应天意解娱客，雌霓下交云上浮，云中日影穿隙流。景光变灭争一晌，雨止旋作何时休。对门钱郎居最近，园亭水木饶清幽。是中宜夏宜雨游，冲泥急往刺不投。淋漓衣履各沾湿，轩楹簸荡如轻舟。梧门先生诗律细，命我作图钱作记。平池决溜郁波涛，老树呼风助声势。磴边苔渍泥滑，波面桥低石凌厉。莲花博士恣游戏，兀立孤亭我心悸。晚来客散天未霁，客留者三去者四。张镫不觉夜气沈，作病先容主人睡。冥心不敌万象嚣，百日愁卧一日豪。睢盱百怪刺肠肚，心疑卧榻藏螭蛟。人生那得长无聊，诸公同此心目摇，踏波出门车毂漂。怪哉我病睡不稳，梦中行雨翻天瓢。
圣果寺
作者：屠倬
朝代：清

秋气一山老，乱松摇夕阳。江云到门黑，沙碛抱城黄。霸业销吴越，琳宫压凤凰。旧时歌舞地，一半卧牛羊。
寓常山赠陈令尹
作者：屠倬
朝代：清
体裁：七言律诗

舣舟溪上夕阳斜，候吏相看鼓叠挝。百雉山城今有色，半村桑柘自成家。月移松影临飞幌，风送泉声杂暮笳。海国瞻天春信杳，还凭驿使寄梅花。
晓起见雪
作者：屠倬
朝代：清

县中祷雪已三日，昨日出门天尚晴。卧起江干梦初觉，拓开閤子眼双明。踏枝冻鹊竹森立，断渡颠风帆贴平。听说白沙三万户，欢声不减润州城。
晚眺
作者：屠倬
朝代：清

扁舟初卸落帆风，独立江亭指断虹。东面夕阳西面雨，春阴只在半江中。
游莱园同许菊船玉年昆季潘红茶
作者：屠倬
朝代：清

结庐偏近市，负郭亦成村。落叶鸦翻树，斜阳犬卧门。草枯经雪暖，水浅带沙浑。未觉晴来久，寒云屋角屯。门巷阻幽竹，梅花香四邻。水云能送客，鱼鸟不知贫。与尔搴萝薜，何须问主宾。方塘环十亩，还许共垂纶。
游莱园同许菊船玉年昆季潘红茶·其一
作者：屠倬
朝代：清

结庐偏近市，负郭亦成村。落叶鸦翻树，斜阳犬卧门。草枯经雪暖，水浅带沙浑。未觉晴来久，寒云屋角屯。
游莱园同许菊船玉年昆季潘红茶·其二
作者：屠倬
朝代：清

门巷阻幽竹，梅花香四邻。水云能送客，鱼鸟不知贫。与尔搴萝薜，何须问主宾。方塘环十亩，还许共垂纶。
送频迦环魏塘
作者：屠倬
朝代：清

如此严寒醉莫辞，一船风雪送行诗。狂原无奈悲歌里，贫最难堪钱岁时。刘宠一钱分未得，林宗隔宿去嫌迟。愁心寄与刀环月，除却梅花少妇知。
题友人斋壁
作者：屠倬
朝代：清

巷无车马迹，门有水禽啼。疏树不藏屋，闲云方过溪。圆萍如客散，矮竹与儿齐。落日西陂好，琴尊许共携。
题阮封沂听乌图
作者：屠倬
朝代：清

残月堕江乡，西风板屋凉。乌啼白杨枝，树树有秋霜。欹枕寒更尽，闻钟曙色苍。泪痕和楚水，同是入淮长。
却忆
作者：屠寄
朝代：清

玉河烟柳接金台，水畔香车宛转来。却忆江南碧桃树，东风愁寂为谁开。
又愁
作者：屠寄
朝代：清

天涯毳幕动银筝，梦里刀环识玉京。却信单于能保塞，不缘瓯脱漫观兵。龙沙嘐唳回猋入，虎穴阴岑贯索明。稍喜渥洼天马至，汉家郊祀荐新声。句骊首服未穷兵，千古常留衣帻城。别国舟车初互市，中朝职贡拥虚名。毋邱刻石将䃺泐，杨仆楼船息战争。武德当年容抗礼，诸臣犹恐四夷轻。震荡交州水气中，午时消息未全通。天边野火烧铜柱，海上浮云接贝宫。南纪苍黄愁失鹿，北书荏苒怨飞鸿。艾山二月花如锦，剩有胡姬走玉骢。海潮东下赤嵌城，日月苍凉禾黍平。山过鲲身皆列郡，波连熊指忽交兵。千年寂寞明珠贡，百丈珂峨战舰横。欲问蓬莱问徐福，蛟台蜃阁故峥嵘。
又愁·其一
作者：屠寄
朝代：清

天涯毳幕动银筝，梦里刀环识玉京。却信单于能保塞，不缘瓯脱漫观兵。龙沙嘐唳回猋入，虎穴阴岑贯索明。稍喜渥洼天马至，汉家郊祀荐新声。
又愁·其三
作者：屠寄
朝代：清

震荡交州水气中，午时消息未全通。天边野火烧铜柱，海上浮云接贝宫。南纪苍黄愁失鹿，北书荏苒怨飞鸿。艾山二月花如锦，剩有胡姬走玉骢。
又愁·其二
作者：屠寄
朝代：清

句骊首服未穷兵，千古常留衣帻城。别国舟车初互市，中朝职贡拥虚名。毋邱刻石将䃺泐，杨仆楼船息战争。武德当年容抗礼，诸臣犹恐四夷轻。
又愁·其四
作者：屠寄
朝代：清

海潮东下赤嵌城，日月苍凉禾黍平。山过鲲身皆列郡，波连熊指忽交兵。千年寂寞明珠贡，百丈珂峨战舰横。欲问蓬莱问徐福，蛟台蜃阁故峥嵘。
归梦
作者：屠寄
朝代：清

故园露冷客心惊，夜色黄楼有雁声。寥落楚天斜月里，西风吹梦过江城。
感事
作者：屠寄
朝代：清

天马自西极，连翩东南驰。曾食汉苜蓿，不屑黄金羁。高高禺同山，下有昆明池。舳舻䨑云日，波涛扬旌旗。请缨抑何壮，据鞍亦未衰。忠贞谁能嗣，亮节良易亏。繁华上官日，嗫嚅对簿时。炎暑方未阑，徵兵防八闽。连舫通析木，高锋彗长云。深源盛名士，子房画策臣。违众令独将，不如弃其军。苍黄戒征轴，咫尺枨胡氛。犀甲相炤耀，龙舻自纷纭。伏波旐空返，赤壁师竟焚。引领海天阔，太息终何云。金风何萧瑟，海水扬其波。我军西南征，楼船郁嵯峨。荒荒日南地，窈窈瘴疠多。宵长湿菵露，昼景流寒沙。燧象走丛薄，飞䳒堕？阿。岩关有列戟，侧径无横戈。地逼寇趋险，粮绝士卧痾。戈船遂沦没，铜柱空摩挲。精卫衔木石，毕志沧海间。爰居巢鲁门，风多避其患。矫矫陈虎贲，方舟盖广川。抽刀榑木折，饮马咸池乾。节旄脱欲尽，灵查殊未还。天吴激溟涨，浩荡弓频关。青鸟昆仑来，投我白玉环。素书虽不识，长揖辞蓬山。凤驾有遗音，窈窕难重攀。夜来阊阖风，吹折山中兰。
感事·其一
作者：屠寄
朝代：清

天马自西极，连翩东南驰。曾食汉苜蓿，不屑黄金羁。高高禺同山，下有昆明池。舳舻䨑云日，波涛扬旌旗。请缨抑何壮，据鞍亦未衰。忠贞谁能嗣，亮节良易亏。繁华上官日，嗫嚅对簿时。
感事·其三
作者：屠寄
朝代：清

金风何萧瑟，海水扬其波。我军西南征，楼船郁嵯峨。荒荒日南地，窈窈瘴疠多。宵长湿菵露，昼景流寒沙。燧象走丛薄，飞䳒堕？阿。岩关有列戟，侧径无横戈。地逼寇趋险，粮绝士卧痾。戈船遂沦没，铜柱空摩挲。
感事·其三
作者：屠寄
朝代：清
体裁：古风

金风何萧瑟，海水扬其波。我军西南征，楼船郁嵯峨。荒荒日南地，窈窈瘴疠多。宵长湿菵露，昼景流寒沙。燧象走丛薄，飞䳒堕𧯑阿。岩关有列戟，侧径无横戈。地逼寇趋险，粮绝士卧痾。戈船遂沦没，铜柱空摩挲。
感事·其二
作者：屠寄
朝代：清

炎暑方未阑，徵兵防八闽。连舫通析木，高锋彗长云。深源盛名士，子房画策臣。违众令独将，不如弃其军。苍黄戒征轴，咫尺枨胡氛。犀甲相炤耀，龙舻自纷纭。伏波旐空返，赤壁师竟焚。引领海天阔，太息终何云。
感事·其四
作者：屠寄
朝代：清

精卫衔木石，毕志沧海间。爰居巢鲁门，风多避其患。矫矫陈虎贲，方舟盖广川。抽刀榑木折，饮马咸池乾。节旄脱欲尽，灵查殊未还。天吴激溟涨，浩荡弓频关。青鸟昆仑来，投我白玉环。素书虽不识，长揖辞蓬山。凤驾有遗音，窈窕难重攀。夜来阊阖风，吹折山中兰。
杂诗
作者：屠寄
朝代：清

隆汉盛公卿，郁郁登天衢。致身本经术，应务良不疏。《春秋》可折狱，《三百》当谏书。如何中道衰，渐用章句儒。章句亦不足，篆刻徒区区。河间工数钱，乃更开鸿都。居官且食雁，不恤城上乌。驱车上西原，白日光欲流。商飙何惨烈，落木声萧萧。猎者四五人，遭我于道周。狡兔时纵横，苍鹰不下韝。岂无云霄志，一击不中羞。谁能养其气。奋翮陵高秋。步登黄鹄矶，左顾穷三湘。水草何萋迷，蝮蛇盛游臧。元鹤日羽化，谁能啄其肠。此物含毒螯，不去将人伤。跂头宜速断，解腕徒自创。寄声蔿敖宰，未然尚周防。邅回眄溆浦，翳翳罗榛荆。昏莫无人行，旷兽走入城，犴猛不守狱，狐跳荒祠鸣。县官正高眠，梦寐时一惊。曲突谋不用，焦烂功犹程。
杂诗·其一
作者：屠寄
朝代：清

隆汉盛公卿，郁郁登天衢。致身本经术，应务良不疏。《春秋》可折狱，《三百》当谏书。如何中道衰，渐用章句儒。章句亦不足，篆刻徒区区。河间工数钱，乃更开鸿都。居官且食雁，不恤城上乌。
杂诗·其三
作者：屠寄
朝代：清

步登黄鹄矶，左顾穷三湘。水草何萋迷，蝮蛇盛游臧。元鹤日羽化，谁能啄其肠。此物含毒螯，不去将人伤。跂头宜速断，解腕徒自创。寄声蔿敖宰，未然尚周防。
杂诗·其二
作者：屠寄
朝代：清

驱车上西原，白日光欲流。商飙何惨烈，落木声萧萧。猎者四五人，遭我于道周。狡兔时纵横，苍鹰不下韝。岂无云霄志，一击不中羞。谁能养其气。奋翮陵高秋。
杂诗·其四
作者：屠寄
朝代：清

邅回眄溆浦，翳翳罗榛荆。昏莫无人行，旷兽走入城，犴猛不守狱，狐跳荒祠鸣。县官正高眠，梦寐时一惊。曲突谋不用，焦烂功犹程。
横江棹歌
作者：屠寄
朝代：清

画舫油？紫玉箫，棹歌缓缓度红桥。夫容落尽秋江阔，归去月明生夜潮。
横江棹歌
作者：屠寄
朝代：清
体裁：古风

画舫油𢅏紫玉箫，棹歌缓缓度红桥。夫容落尽秋江阔，归去月明生夜潮。
边愁
作者：屠寄
朝代：清

西域频年能作梗，班超垂老遂临边。河湟纵复军储秏，弓矢初投部帐迁。草满令居无牧骑，功成都护尚屯田。关山直北归图籍，积厝仍忧虎穴连。忆昨狼烽照上都，祇今鲛室遍通衢。离宫苜蓿春烟没，飞舶金银海水枯。白雉几曾重译献，黄龙安得及时输。汉廷解守和戎策，五利他年恐矫诬。榑木千年不改柯，飓风一夕忽扬波。东瀛信有桑田变，南海初无贡舶过。犹忆陈棱开绝岛，未闻张政檄群倭。圣朝今日尊文教，蛮触纷纷奈尔何。
边愁·其一
作者：屠寄
朝代：清

西域频年能作梗，班超垂老遂临边。河湟纵复军储秏，弓矢初投部帐迁。草满令居无牧骑，功成都护尚屯田。关山直北归图籍，积厝仍忧虎穴连。
边愁·其三
作者：屠寄
朝代：清
体裁：七言律诗

羽书日日过龙编，赤子殊方正倒县。领峤夕烽惊峒户，瘴江明月静楼船。但期李献输降款，岂有冯唐惜暮年。早晚昆关真奏捷，洗兵银海共归田。
边愁·其三
作者：屠寄
朝代：清

羽书日日过龙编，赤子殊方正倒县。领峤夕烽惊峒户，瘴江明月静楼船。但期李献输降款，岂有冯唐惜暮年。早晚昆关真奏捷，洗马银海共归田。
边愁·其二
作者：屠寄
朝代：清

忆昨狼烽照上都，祇今鲛室遍通衢。离宫苜蓿春烟没，飞舶金银海水枯。白雉几曾重译献，黄龙安得及时输。汉廷解守和戎策，五利他年恐矫诬。
边愁·其四
作者：屠寄
朝代：清

榑木千年不改柯，飓风一夕忽扬波。东瀛信有桑田变，南海初无贡舶过。犹忆陈棱开绝岛，未闻张政檄群倭。圣朝今日尊文教，蛮触纷纷奈尔何。
送李户部慈铭赴天津
作者：屠寄
朝代：清

辞官向沧海，临别会长安。老去忧风雅，深谈出肺肝。帝城春色近，岛日夜光寒。莫倚珊瑚树，浮云直北看。
门联
作者：屠寄
朝代：清
体裁：联

崛强犹昔；沉吟至今。
阳春亭即目
作者：屠寄
朝代：清

绕郭苍山起暮云，亭前衰草迟斜曛。回塘风定秋萍合，鸂鶒无端画作纹。
雨中泊舟虎牙潬南望荆门忾然有作
作者：屠寄
朝代：清

孟冬滞寒雨，弭棹苍江隈。湓流忽雷呴，圆渊若云回。水落沙渚出，气肃霜柯摧。虎牙嵥竖起，荆门阙竦开。溟濛远岩失，泐嵼曾厓颓。兹水不可厉，兹山讵能排。巴梁藉紟带，荆郢冯崔巍。在德信作固，逆理翻为灾。田戎与任满，覆车使人哀。铁䨑亦易断，浮桥已成灰。桓桓岑吴功，画像悬云台。清时外户辟，岛夷重译来。市舶恣径复，津吏不顾猜。空潬隐战舰，古辟夷草莱。军府辍右盼，羁旅徒心痗。短歌苦促迫，闻者姑裴。窃比《剑阁铭》，愧非孟阳才。
雨中泊舟虎牙潬南望荆门忾然有作
作者：屠寄
朝代：清
体裁：古风

孟冬滞寒雨，弭棹苍江隈。湓流忽雷呴，圆渊若云回。水落沙渚出，气肃霜柯摧。虎牙嵥竖起，荆门阙竦开。溟濛远岩失，泐嵼曾厓颓。兹水不可厉，兹山讵能排。巴梁藉紟带，荆郢冯崔巍。在德信作固，逆理翻为灾。田戎与任满，覆车使人哀。铁䨑亦易断，浮桥已成灰。桓桓岑吴功，画像悬云台。清时外户辟，岛夷重译来。市舶恣径复，津吏不顾猜。空潬隐战舰，古辟夷草莱。军府辍右盼，羁旅徒心痗。短歌苦促迫，闻者姑裴徊。窃比《剑阁铭》，愧非孟阳才。
和陶靖节杂诗二首·其一
作者：屠廷楫
朝代：清
体裁：古风

深绿覆晴窗，物变莺声老。逝者如斯夫，韶盛岂长保。我今五十三，还念发未燥。儿嬉如昨日，忽惊衰白早。同侪三五人，墓木亦巳抱。老死何足悲，所悲未闻道。
和陶靖节杂诗二首·其二
作者：屠廷楫
朝代：清
体裁：古风

我家东皋下，世守勤农桑。及我此术疏，八口厌糟糠。禦冬必旨蓄，百里宿舂粮。俯仰宇宙间，食阴饮养阳。一饱赖假贷，此计良独伤。我老安不才，庶敦训子方。胼胝职耒耜，慎勿亲咏觞。
秋日饮天香阁下感诵帚
作者：屠廷楫
朝代：清
体裁：七言律诗

东蒙至处糟丘峙，诵帚亡来笔冢空。九地诗魂呼不起，一樽玄对与谁同。雨馀桂粟犹飘雾，昼冷松髯自鼓风。老去赏音夔旷尽，倚阑细数北来鸿。
腊日
作者：屠廷楫
朝代：清
体裁：五言律诗

北风吹独树，牢落野人居。俗爱江郊俭，时惊蜡腊馀。邻翁能借酒，溪女解留鱼。幽事无人共，寒梅昨夜舒。
自题荷锄图
作者：屠廷楫
朝代：清
体裁：古风

匪种丰矣，秉此安挥。花源塞矣，荷此安归。中田有敝庐兮，至骭有短衣。勉旃保汝锄兮，离汝于寒饥。
花朝同彦徽游福成因过梅逋山房小饮
作者：屠廷楫
朝代：清
体裁：五言律诗

绕屋溪光净，侵檐竹色幽。酒仍沽惠远，诗孰起汤休。剥土先贤冢，残编故友楼。东风吹客鬓，不似昔年游。
过鹤楼得青士留诗见怀
作者：屠廷楫
朝代：清
体裁：古风

东蒙未至筜谷至，筜谷已去东蒙过。山房祇见往还数，交臂相失仍何多。此来竹杖啄禅闼，九春暮律侵清和。岩花落尽绿阴满，雨歇碧涨浮塘坡。鹤楼樽俎幸无恙，合龠入口衰颜酡。挥杯不作劝影酌，主人妙义能悬河。廿年结契如一日，筠心竹柏无改柯。语吾老筜共此宿，薄言怀子留长歌。淋漓醉墨字倾侧，秉烛伸纸三咿哦。伊人宛在不可即，弁岘西望青峨峨。君为东西南北人，予也抱耒山之阿。招提岁至一再计，况复相见颠毛皤。流行坎止亦任运，鸿留雪爪萍依波。意酣兴到难自默，诗成未拟苍崖磨。但属名山好藏取，百年会有人摩挲。
野步
作者：屠廷楫
朝代：清
体裁：古风

微霭销澄岚，秋容淡林莽。萧萧北原下，遥挹西山爽。游目信芒屦，兴到每独往。地偏鸡犬寂，农暇机杼响。落叶静不飞，平川约如掌。云物穷壮观，弥觉天宇广。谈笑洽邻叟，夕阳上菰蒋。
闰五戏书
作者：屠廷楫
朝代：清
体裁：五言律诗

小燕依梁弱，圆荷出水新。一樽愆旧约，两度负佳辰。细葛初便体，清泉强入唇。违时成独醒，莫叹楚灵均。
青芝山
作者：屠廷楫
朝代：清
体裁：七言律诗

虎山桥外午风轻，西崦湖头眼倍明。万树梅樱真陆海，一樯烟雨过春城。此中恨不移家住，道上犹疑入画行。寄语山灵莫相笑，廿年吾已谢浮名。
同林子白游沈氏别业复访古笠上人
作者：屠敦增
朝代：清
体裁：七言律诗

探幽遥指翠微中，曲沼横桥一径通。水榭鸟啼留倦客，药栏春尽落残红。钟声晚动孤村路，溪色晴翻小燕风。归去正多尘外想，故人今在虎溪东。
寄吴方之
作者：屠敦增
朝代：清
体裁：七言律诗

江树云连碧水隈，离群怀抱郁难开。风尘渐老潘生鬓，痛哭谁收贾傅才。二月閒愁芳草乱，十年清梦故人来。亲交是处同沦落，短笛凄凄怨落梅。
有感
作者：屠敬心
朝代：清

舟避银涛风满川，奇峰万叠墨云连。凫儿不解天将雨，犹上平沙傍母眠。
白海棠
作者：屠敬心
朝代：清

一场春梦欲醒时，缟素全非旧日姿。淡粉应斑贞妇泪，素纨不入婕妤诗。临妆祇许冰为鉴，对酒宜将玉作卮。愿共黄花同晚节，肯教红烛近阶墀。
秋云
作者：屠敬心
朝代：清

散却奇峰入太清，卷舒恰似绮罗轻。诗人省识秋来薄，莫想衣裳想世情。
初旭时见玉山
作者：屠文照
朝代：清

晓起望晴空，遥见白山列。照眼吐虹光，明知不是雪。有意看此山，偏偏此峰失。相隔百里间，隐现总难必。
己丑1829九日登黄泥岭望海
作者：屠文照
朝代：清

与客凭临望翠涛，黄泥偏说是登高。虽无海雁衔书至，尚有风鸢结阵镳。短发伤秋还落帽，异乡过节漫题糕。沿山寻遍茱萸少，且把篱花送浊醪。
龟山屿歌
作者：屠文照
朝代：清

台阳北路三貂艰，转行东下临深湾。忽逢海岛如屏环，孤峰耸立苍石顽。询之父老名龟山，招同舟子相跻攀。果然形色龟一般，四足绵亘千波间。首尾崚嶒苔藓斑，天公厌若坚甲擐。霹雳一声流血殷，惊走生番驰无还。吁嗟乎，甲虫三百汝为长，水族之中巨灵掌。不期石头宛肖像，波涛掀天风鼓荡。渔舟到此难下网，但见奔腾万马响。狂澜回潭深万丈，飘泊海艘如鱼鲞。向闻樵采有人上，虎穴幽深作蝄蜽。五总十朋常来往，气吞鲸浪呼吸爽。蛟龙过此敢纵放，鼋鼍同类但瞻仰。年年滋生如卵养，变化无穷神通广。又闻每岁临中秋，当空皓魄月夜幽。花啼文角蹲犀牛，此山挟之海面浮。两角分开水不流，双目如珠夜光投。忽作海市飞蜃楼，风波顷刻翻不休。我今橐笔来高游，鳄鱼何用韩公谋。制伏神怪如楚囚，生民乐利沧海收。
述怀
作者：屠沂
朝代：清

金风萧瑟五湖秋，好趁烟波把钓舟。正忆往时司马渴，至今还抱杞人忧。寸心漫许中流柱，一木宁支镇海楼。南浦归来万里雁，飞飞长写一天愁。
嘲教官联
作者：屠湘之
朝代：清
体裁：联

教无所教偏称教；官不成官却是官。
游青道观
作者：屠湘之
朝代：清

镇日困丹铅，乘暇骋幽兴。春风荡芳陌，送我入名胜。长松荫蔽亏，遥见红樯映。霞宫赫宏敞，绛阙穆深靓。高台树杰构，宛转缘危磴。层梯怯步虚，绝顶恣目骋。平原何清旷，百里一览竟。西望接郡城，溪流明可证。去岁事方殷，戎马由此径。下界喧钲鼙，上方韵钟磬。岂繄呵护功，或亦幸而剩。惊魂甫帖息，报赛复纷竞。彼氓固何知，尔牧盖深儆。谅非出世仙，将毋前车镜。
蔡砚香来省再叠梅都官韵补和
作者：屠湘之
朝代：清

椽笛偶长吟，乃值中郎过。簉弄发雅奏，始惭俗韵多。南讹忽朔易，申命羲改和。饕风骤作虐，泽腹冰凸涡。遂令在鱼藻，不得居有那。凿空上封章，愤欲接剑诃。咄哉蜮含沙，幸矣凤集阿。傥不逢诸葛，将如间阔何。
古意
作者：屠爌
朝代：清
体裁：古风

素丝非一丝，机中织成帛。卷舒生容光，从郎自摇襞。慎勿染为缁，终身不见白。
赠别袁重期
作者：屠爌
朝代：清
体裁：七言律诗

高飞鸿雁满关河，此日寒江起夕波。庾信哀时常作客，梁鸿去国独行歌。霜凄茂苑清砧急，月照荒台落叶多。为问吴中旧知已，空山丛桂近如何。
宿张道士山房
作者：屠粹忠
朝代：清

虚窗近好山，山影窥窗隙。藤穿古洞幽，月过小桥窄。放雨一旗青，堆云半榻白。老树作人喧，新萝补天阙。煨笋及烹薇，在在皆手泽。禽到学书符，客来愁水厄。意与石俱闲，诗随花共发。见我何殷殷，云是岁星谪。相订赤城游，霞光起眉额。夜梦入天台，玉女共晨夕。
春暮山行
作者：屠粹忠
朝代：清

已惜春将去，犹逢花乱飞。山疑人面熟，鸟唤客愁归。竹影侵云淡，溪流带雨肥。何期沾背汗，坐石解重衣。
甲戌服阕北上舟次瓜步
作者：屠粹忠
朝代：清

饭后徐徐摩腹行，舟中淡淡觉心清。潮因雨过添流急，帆为囊空带月轻。乡梦已随红叶去，余哀犹傍白云生。猜知客久沙鸥熟，既去还来似有情。
长啸歌赠孙雪庵
作者：屠粹忠
朝代：清

苏门先生善长啸，声出丹田吐灵窍。骈阗半岭鼓吹喧，缥缈中天鸾凤叫。海陵豪客云耳孙，广颡丰颐有奇抱。三杯耳热意气雄，仰面蹙口声转洪。初如幽溪泻山溜，渐如大谷吼松风。清如沧江铁笛裂云石，肃如寒天哀角号霜空。烈如猛虎跑地山月黑，壮如灵鼍掀浪海日红。悲如渐离击筑燕人慷慨泣市上，惨如荆卿依柱秦帝辟易走宫中。好坐剑阁峨眉，凛冽凄清古雪吹空寒瑟瑟。好踞泰山日观，悠扬迢递罡风响入秋冥冥。幔亭峰顶使子骞太姥玉管金箫千派歇，洞庭湖口令湘妃汉女银筝锦瑟一时停。仙人犹然爱此声，何况我辈之凡情。一啸愁人能散郁，再啸醉客亦解酲。三啸洒洒尘心失，四啸飘飘道骨轻。此声天授非人力，开口欲学学不得。岂是神丹绛雪调，将毋真气黄房植。仙家有种宁偶然，吾欲挟尔游八极。嫌尔太肥饿令瘠，愿尔两腋一朝生羽翼。
临清观万人冢
作者：屠绅
朝代：清

釜底游魂窜不死，郊原夜半号鬼子。传闻兰若容万人，鼠穴凭陵闹如市。已推佛骨倒狮坐，复坏僧厨堆马矢。妖童裹头女窄袖，刃在其颈寐而喜。前载鬼车后虎伥，犬羊自砺熊罴齿。吁嗟济漯多秫田，齐茧缫丝比罗绮。蝥蠈无端作皿虫，耕奴之祸连织婢。朝廷恩逮乃祖父，萑苻势合群臂指。胡不杀贼缚渠魁，或则间道还乡里。王师合围命日蹙，几肉如林草间跪，请看守陴岂呼庚，终睹焚林不丧匕。荒徼犹平蜗角蛮，中区敢斗槐安蚁。长官执讯头削瓜，半付饥乌半沙水。幺么诛锄非大戮，且收害气埋高垒。坤舆从此祝清宁，横逆应提鼎铛耳。我过清渊风日佳，会通河北弦歌起。更无射隼上高墉，但有哀鸿烦刺史。皇仁掩骼重涕零，钲鼓声销五云里。
寄萧梅村
作者：屠绅
朝代：清

问讯淮南萧使君，几时尊酒赋停云。秋风铁笛青丝幛，晓月银钩白练裙。授食独客湖海士，护储兼育鹳鹅军。登坛五十心逾壮，不爱寻常祝嘏文。念旧宁无一纸书，书成五夜更愁予。吴乡暑雨连溪稻，江县腥风满市鱼。棠荫祇今谁剪伐，柳条如昔尚扶疏。散人自习嵇生懒，千里相思泪有馀。
寄萧梅村·其一
作者：屠绅
朝代：清

问讯淮南萧使君，几时尊酒赋停云。秋风铁笛青丝幛，晓月银钩白练裙。授食独客湖海士，护储兼育鹳鹅军。登坛五十心逾壮，不爱寻常祝嘏文。
寄萧梅村·其二
作者：屠绅
朝代：清

念旧宁无一纸书，书成五夜更愁予。吴乡暑雨连溪稻，江县腥风满市鱼。棠荫祇今谁剪伐，柳条如昔尚扶疏。散人自习嵇生懒，千里相思泪有馀。
微山晓望
作者：屠绅
朝代：清

帆影下回汀，湖光带晓星。草荒微子墓，树远沛公亭。凫掌牵船縠，鱼须著网腥。沮洳虽不恶，吾道未飘萍。
河边晓行
作者：屠绅
朝代：清

客路浑无定，河流不肯平。堤风乘浪峭，海月照沙明。地险何年凿，羁愁一夕生。故园千里道，空听铎铃声。